text:
Tjóðveldi
Tjóðveldi varð stovnað á fundi 22. og 23. mai 1948 við navninum Tjóðveldisflokkurin. Flokkurin varð stovnaður av tí at føroyska tjóðveldið ikki varð stovnsett eftir fólkaatkvøðuna 14. september 1946. Hugsjónin er at fólkaræði skal galda í øllum viðurskiftum í føroyska samfelagnum, "politiska, vinnuliga, sosiala og mentanarliga lívi landsins". Flokkurin vil at Føroyar skulu taka lut í altjóða samfelagnum sum sjálvstøðug tjóð við bæði rættindum og skyldum sum aðrar sjálvstøðugar tjóðir. Tjóðveldisflokkurin kom fyrstu ferð á ting í 1950 og hevur verið á tingi síðani. 14. september 2007 broytti flokkurin navn til Tjóðveldi.
Tjóðveldi er ein sosialistiskur flokkur. Tjóðveldi er limur í norðurlendska felagsskapinum NGLA, sum stendur fyri Nordic Green Left Alliance. Síðan fimmtiárini hevur flokkurin støðugt verið millum fýra teir stóru flokkarnar í Føroyum og hevur oftast fingið millum 20 og 24 % av atkvøðunum til løgtingsval.
Tjóðveldisflokkurin varð stovnaður í 1948 sum eitt beinleiðis úrslit av fólkaatkvøðuni í 1946.
Søga[rætta | rætta wikitekst]
Fólkaatkvøðan í 1946[rætta | rætta wikitekst]
Tá ið fólkaatkvøða varð útskrivað í 1946, var eingin politiskur flokkur fegin um hetta. Fólkaflokkurin, sum tá vildi hava føroyskt fullveldi, vildi ikki hava ein fólkaatkvøðu um antin loysing ella heimastýrisskipan. Hann vildi hava fleiri valmøguleikar – har ein møguleiki var ein skipan, har Føroyar høvdu fullveldi, men vóru í ríkisfelagsskapi við Danmark. Javnaðarflokkurin og Sambandsflokkurin vildu tó saman við donsku stjórnini hava fólkaatkvøðuna at snúgva seg um eitt danskt stjórnaruppskot sum líktist heimastýrisskipanini. Sostatt var eingin politiskur flokkur, sum beinleiðis arbeiddi fyri, at føroyingar skuldu velja loysing á fólkaatkvøðuni 14. september 1946. Javnaðartingmaðurin Jákup í Jákupsstovu var tó fyri loysing. Tí atkvøddi hann fyri øllum uppskotum í tinginum, sum miðaðu eftir at skipa Føroyar sum sjálvstøðugt land.
Flokkurin stovnaður[rætta | rætta wikitekst]
Tjóðveldisflokkurin varð stovnað á fundi 22. og 23. mai í 1948. Flokkurin skuldi hava sum endamál at fremja úrslitið av fólkaatkvøðuni í 1946 og virka fyri, at veruligt fólkaræði kom at galda í Føroyum í einum sosialt rættvísum samfelag. Teirra hugsjón var, at eingin stætt skuldi hava nakran framíhjárætt. Tey vildu stovnseta føroyska tjóðveldið, so at farast kundi undir at endurreisa og menna samfelagið á egnum grundarlagi, við javnbjóðis samstarvi við aðrar tjóðir. Navnið Tjóðveldisflokkurin merkir í orðsins týdningi, at tjóðin skal hava valdið í egnum landi. Í floksins stevnu varð gjørt greitt, at tjóðarfrælsið er amboðið til at skipa eitt samhaldsfast samfelag, har korini hjá verkafólki og fiskimonnum skuldu betrast.
Á ting í 1950[rætta | rætta wikitekst]
Tjóðveldisflokkurin bjóðaði seg fram á løgtingsvali fyrstu ferð í 1950 og fekk tvey umboð vald í Løgtingið. Flokkurin vaks á valinum í 1954 og fekk seks umboð á ting. Í 1958 vann Tjóðveldisflokkurin sjey umboð. Fyrstu umboð floksins á tingi vóru Hanus við Høgadalsá og D.P. Danielsen. Samstundis vóru oddafólk í flokkinum sera virkin í fakfelagsarbeiði, mentanararbeiði og vinnulívsmenning. Nevnast kunnu fólk sum D.P. Danielsen, Frederik Hansen, Erlendur Patursson, Jákup í Jákupsstovu, Andrea Árting, Andreas Ziska, Hanus við Høgadalsá, Hans Debes Joensen, Jóhan Simonsen, Karsten Hoydal, Sigurð Joensen og onnur.
Flokkurin í samgongu[rætta | rætta wikitekst]
Fyrstu 12 árini var Tjóðveldisflokkurin ikki í samgongu um at skipa landsstýri, men eftir valið í 1962 skipaði flokkurin samgongu saman við Fólkaflokkinum og Sjálvstýrisflokkinum. Hetta landsstýrið varð nevnt sjálvstýrislandsstýrið og setti sær fyri at taka yvir fleiri mál frá Danmark. Kortini var, tá samanum kom, ikki semja í samgonguni til at fremja ætlaðu yvirtøkurnar.
Síðan hevur flokkurin verið í samgongu fleiri ferðir saman við skiftandi flokkum.
Politikkur[rætta | rætta wikitekst]
Loysing[rætta | rætta wikitekst]
Høvuðsmál í politikki floksins á tingi hava verið at skipa Føroyar sum sjálvstøðuga tjóð og at tryggja øll rættindi hjá føroysku tjóðini. Tjóðveldi vil stovnseta føroyska tjóðveldið sum eitt fólkaræði við egnum forseta sum ríkisovasta. Fólkaræðið verður tryggjað við frælsari stjórnarskipan og við fólkaatkvøðum um mál, ið hava týdning fyri sjálvræðið í landinum. Tjóðarfrælsi er fortreytin fyri at tryggja javnstøðu millum heimsins tjóðir.
Umhvørvismál[rætta | rætta wikitekst]
Umhvørvisskrivstova verður sett á stovn til tess at samskipa umhvørvispolitikkin. Royndir við alternativum orkukeldum, eitt nú vind-, aldu- og streymorku, skulu fremjast, so at orkutørvurin kann nøktast varandi, og so at dieselorkuverkini verða avloyst. Almennar byggisamtyktir skulu áseta krøv um orkusparing. Upplýsing um orkusparandi tiltøk og umleggingar av orkunýtslu skulu gerast. Krøv skulu setast um at allir almennir nýbyggningar eru orkuvinarligir. Seta tiltøk í verk at forða fyri jarðlopi í landslagnum og týning av plantuvøkstri og djóralívi. Gjøld skulu latast fyri vinnuligari nýtslu av almennum tilfeingi. Krøv skulu eisini setast um at gagnnýta alt tilfeingi í vinnuligari nýtslu. Harðar revsitreytir skulu eisini setast fyri dálking hjá bæði fyritøkum og einstaklingum. Eggjað skal verða til lokal tiltøk viðvíkjandi orkusparing, umhvørvisundirvísing og fríðkan; avgjaldspolitikkur eigur at geva fyrimun fyri orkusparing og minkandi nýtslu, ikki avsláttur fyri stóra nýtslu.
Útbúgving[rætta | rætta wikitekst]
Tjóðveldi virkar fyri munandi øktum íløgum í útbúgving og gransking og miðvísari endurskoðan og samskipan av undirvísingar- og granskingarverkinum. Hetta verða gjørt við útbúgvingarskipan, sum er ókeypis fyri øll, og við eftirútbúgvingum og granskingarframtøkum í samstarvi millum vinnulívið og tað almenna.
Mentanarpolitikkur[rætta | rætta wikitekst]
Eitt óheft Mentanarráð Føroya verður sett á stovn við fjølbroyttari umboðan úr mentanarlívinum – frá ítrótti og frítíðarfeløgum til rithøvundar, tónleika- og málningalist o.s.fr. Mentanarráð Føroya skal gera árligar metingar og tilráðingar um føroyskan mentanarpolitikk, á sama hátt sum Búskaparráðið ger um búskap. Farið verður at byggja og skipa Tjóðleikpall Føroya, sum skal gerast karmur um bæði leiklist og tónleik á professionellum stigi, og sum samstundis skal stuðla áhugaleiki. Til pallin skulu knýtast fólk við neyðugum tekniskum og listarligum førleikum. Lista- og tónleikaskúli verður eisini settur á stovn.
Sjónvarp Føroya og Útvarp Føroya verða skipað sum sjálvstøðugir stovnar, ikki sum KvF, og stuðlaðir fíggjarliga til burturav at framleiða føroyskt og føroyskað tilfar og at goyma mynda- og ljóðsøvnini fyri tjóðina. Stovnarnir eiga at virka sum miðlahús, har royndir við margmiðlum og samstarv við privatar framleiðarar verða skipað. Stuðul til føroyska bókaútgávu og útgávu av elektroniskum tilfari á føroyskum verður styrkt munandi. Fyriskipanir fyri bókaútgávu skulu gerast liðiligari, og stuðulsskipanirnar skulu eisini fevna um týðing av bókmentum, filmum, spølum, telduforritum o.s.fr. Harafturat skal stuðulin til orðabókagerð økjast.
Fornminnapolitikkurin verður styrktur, soleiðis at fornminni kunnu friðast og varðveitast, men samstundis verða partur av eini livandi mentan í lokaløkjunum, eitt nú við at stuðla lokalt fornminnisarbeiði. Samsvarandi hesum endamáli skal friðingarlóggávan endurskoðast og neyðuga arbeiðið at skráseta øll fornminni í Føroyum gerast sum skjótast.
Uttanríkismál[rætta | rætta wikitekst]
Føroyar skulu menna beinleiðis samstarv við so nógvar tjóðir sum gjørligt mentanarliga, politiskt og búskaparliga. Føroyar skulu leggja dent á at tryggja mannarættindi og rættindi hjá føroysku tjóðini og øðrum smátjóðum í heiminum. Føroyar skulu virka miðvíst fyri altjóða reglum og samstarvi um havumhvørvisvernd og burðardygga tilfeingisnýtslu. Føroyar stovna sendistovur í útvaldum londum og samstarva annars við Norðurlond um uttanlandsumboðan. Konslar verða settir í øðrum londum. Føroyar gerast sjálvstøðugur limur í Sameindu Tjóðum (ST). Samstarvið millum londini í útnorðri verður styrkt, og øll londini og økini kring Norðuratlantshav samstarva um havumhvørvisvernd og tilfeingisumsiting. Føroyar fáa sjálvstøðugan limaskap í Norðurlandaráðnum og í norðurlendskum sáttmálum, sum hava við sær javnbjóðis rættindi til útbúgving, arbeiði og sosialar skipanir og rættindi til at hava frítt at fara. Føroyar taka lut í samstarvi við aðrar smátjóðir kring allan heim.
Føroyar skulu virka fyri at fáa limaskap og virka í altjóða felagsskapum, og at norðurlendskt samstarv verður víðkað til eisini at fevna um grannalond okkara vestanfyri og sunnanfyri (Kanadisku økini, Skotland, Írland, Hetland, Orknoyggjar o.s.fr.). Vit gerast sjálvstøðugur limur í Sameindu Tjóðum.
Evropasamveldið[rætta | rætta wikitekst]
Tjóðveldi er ímóti limaskapi í ES. Føroyar skulu saman við hinum londunum í útnorðri miða eftir at økja um samstarvið í londini útnorðri, soleiðis at tey kunnu gerast ein mótvekt og samstarvsfelagi hjá ES. Vit gerast limur í EFTA og fáa harvið fría atgongd til ES-marknaðin og til útbúgvingar-, granskingar, og mentanarsamstarvið í Evropasamveldinum. Vit fara undir at brúka Evro sum gjaldoyra.
Hernaðarmál[rætta | rætta wikitekst]
Møguligar bindingar í verjupolitiskum spurningum skulu avgerast við fólkaatkvøðu; Føroyar skulu taka upp beinleiðis samband við síni grannalond og við NATO til tess at gera avtalu um skipanina av verjumálum. Føroyar virka fyri friði og hernaðarligari avdubbing í heiminum. Føroyar skulu vera kjarnorkufrítt øki. Føroyar skulu taka lut í altjóða samstarvi viðvíkjandi sivilari tilbúgving.
Formenn[rætta | rætta wikitekst]
Umboð á Løgtingið[rætta | rætta wikitekst]
2019-2023[rætta | rætta wikitekst]
Á løgtingsvalinum 31. august 2019 fekk Tjóðveldi 6 tingfólk vald.[3]
2015-2019[rætta | rætta wikitekst]
- Høgni Hoydal (Bjørt Samuelsen)
- Sirið Stenberg (Óluva Klettskarð)
- Kristina Háfoss (Pauli Trond Petersen)
- Magni Arge (Ingolf S. Olsen)
- Annita á Fríðriksmørk
- Katrin Kallsberg
- Páll á Reynatúgvu
2011-2015[rætta | rætta wikitekst]
Sí eisini[rætta | rætta wikitekst]
Slóðir[rætta | rætta wikitekst]
A - Fólkaflokkurin ·
B - Sambandsflokkurin ·
C - Javnaðarflokkur ·
D - Sjálvstýri ·
E - Tjóðveldi
F - Framsókn · H - Miðflokkurin · K - Framtakið · L - Føroyaflokkurin ·
- ↑ 1.0 1.1 1.2 Parties and Elections in Europe: The database about parliamentary elections and political parties in Europe, by Wolfram Nordsieck
- ↑ Christina Bergqvist (1 January 1999). Equal Democracies?: Gender and Politics in the Nordic Countries. Nordic Council of Ministers. pp. 318–. ISBN 978-82-00-12799-4.
- ↑ Hesi manna nýggja løgtingið, kvf.fo


c: text/html

text:
Í ár erupplagt at halda heystfrítíð í Suðuroynni. Sum nakað nýtt í Suðuroy, verður savnsfagnaður á skráhesa vikuna. Nakað, sum sermerkir flestu bygdirnar í Suðuroynni er tað, at flestallar hava eitt savn av onkrum slag. Í døgunum 17. –20.oktobur fara nærum øllhesiat hava opið.
Umframt at møguleiki er at vitja søvnini, hava titeisini møguleikanat verða við í einum lutakastið um eitt gávubræv frá Atlantic Airways, áljóðandi 2000 kr. Tað verður gjørt á tann hátt, at fyri hvørt savnið tit vitja, kunnu titskriva navn og telefonnummar á ein seðil, og á hendahátt verða við í lutakastinum. Jú fleiri søvn tit vitja, jú betri er vinnaramøguleikin.
Savnsfagnaðurin byrjar hósdagin 17. oktobur í Sandvík. Hóastein tann minsta bygdin í Suðuroynni, er sera nógv søguligt og spennandi at síggja í Sandvík. Frá kl. 13.00-18.00verður møguligt at vitja gamla skúlan, kirkjuna, gamla bóndagarðin, neystið við gamla bátinum Norðlýsiðog húsiðhjá Jógvan hjá Heina, ið ereitt hitt elsta í bygdini. Hetta er avgjørt eina vitjan vert.Eisini verður møguligt atkeypa sær te/kaffi og okkurt gott afturvið, í gamla skúlanum.Frá fríggjadegnum til sunnudag fer savnsfagnaðurin at fevna um restina av oynni.
Søvnini, ið luttaka, eru hesi:
Tvøroyrar Bygda-og sjóvinnusavn Tvøroyri
Pakkhús 5 –Tvøroyri (einans opið leygardag)
Tvøroyrar skjalasavn (fríggjadag frá10.00-15.00)
Gallarí Oyggin og café Art -Tvøroyri
Hvalbiar bygdasavn (gamli skúlin) –Hvalba
Savnið á Mýri –HovPorkeris bygdasavn –Porkeri
Ruth Smith savnið –Vágur
Sluppsavnið í Vági –Vágur
Nýggju hølini hjá Fuglasavninum í Sumba, Akrabergsvegur 5 –Sumba
Fríggjadagin verður eisini møguligt at vitja Tvøroyrar skjalasavn, ið verður opið frá 10.00-15.00, og harhevur ein eisini møguleikan at vera við í lutakastinum um gávubrævið.
Hvønn tíma, tvs. kl. 12.00, kl. 13.00 og kl. 14.00, verða rundtúrar gjørdir á savninum, við frásøgumanni.
Leygardagin er eisini møguligt at vitja Pakkhús 5 á Tvøroyri, ið er savnið um Thomsen familjuna á Tvøroyri.
Eisini verður leygardagin kl. 16.00 spennandi fyrilestur á Ruth Smith savninum um listakvinnuna, umframt at tey bjóða kaffi/te og køkur.
Savnsfagnaðurin er tí eitt upplagt høvi, at koma runt til allar bygdirnar í Suðuroynni, og at síggja alt tað áhugaverda, ið lokalar eldsálir fegin vilja vísa fram. Eisini fær einmeiri vitan um ymisku støðiniog áhugaverdu søguna aftanfyrihesi.
Tað er ókeypis atgongd, og eisini er møguligt at keypa sær kaffi og okkurtgott afturvið á summum av støðunum.
Kirkjan í Fámjin fer eisini at verða opin frá kl. 13.00-18.00 dagarnar 18. –20.oktober, har ið tað er møguligt at síggja fyrsta føroyska flaggið, Merkið, ið fámjiningurin Jens Olivur Lisberg var við til at gera á sinni.
Meiri kunning um tiltakið, fæst við at fylgja við Facebook síðuni @heystdagar í Suðuroy, har eisini skráin um Savnsfagnaðin og Heystdagar í Suðuroy liggur.
Eisini fæst skráin í kunningarstovunum á Tvøroyri og í Vági.

robotstxt: allowed

filter: keep


text:
Skenkistøðini hava bíða og bíða eftir hvat tað almenna sigur viðvíkjandi tilmælinum, um nær skeinkistøðini skulu stongja á Norðoyastevnu 2020, men einki fæst at vita frá teimum, heldur onki frá Klaksvíkar Kommunu, sostatt stongja øll skeinkistøðini klokkan 24:00. Tilmælini siga í løtuni, at skeinkistøðini, dansistøðini skulu lata aftur klokkan 22:00, men eftir at skeinkistøðini, dansistøðini Les meira…
Tag: Maverick
Myndir av Klaksvík tiknar í morgun um 5 tíðina
Var ein túr við myndatólinum í morgun tann 30.01.2020 og tók hesar myndir av Klaksvík umleið klokkan 05:00, sjá herundir. Vónandi eru tit nøgdar við tær. SáH Lýsing Maverick Barr
Maverick Barr vísir dystin Tottenham – Middlesbrough í kvøld klokkan 20:00
Í kvøld verður FA dysturin Tottenham – Middlesbrougt vístir í Maverick Barr kl. 20.00. Vit fara at hita upp kl. 17:00 og eru tit í fjepparaklæðum, so fáa tit tilboð uppá okkara leskiligu vørur. Vit síggjast í Maverick Barr í kvøld og koyr á Tottenham. SáH Lýsing Maverick Barr
Maverick Barr letur upp kl. 15:30 í dag
Maverick Barr letur tíðliga upp í dag. Vit lata upp kl. 15:30, har vit fara at hita upp til dystin ÍF – KÍ sum byrjar kl. 19:00. Bláa rutan hevur boða frá at teir koma á gátt og koyrir bussurin hjá teimum kl. 16:30 ella eitt sindur seinni. Dysturin verður eisini sendir beinleiðis á Televarpinum Les meira…
P-dagur í Maverick í kvøld klokkan 20:00
Tað hendir nógv í Maverick í Kvøld. Fyrst fara vit at spæla Gekk og tað er klokkan 19:35 og hann er stórur í løtuni og er komin omanfyri milliónina, tey sum spæla Gekk hava “Happy Hour”. Klokkan 20:00 er P-dagar, har tey fyrsti 60 kundarnir fáa eina øl fyri 1,00 krónu. Í annaðkvøld er Pub Les meira…
Skráin Maverick Barr 14. februar 2019
Maverick Barr letur upp kl. 18:00 í dag. Skráin er hendan: Kl. 17:55 Bate Borisov – Arsenal Europa League Kl. 20:00 Malmø FF – Chelsea Eisini verður Dart og nógvur tónleikur. Kom forbí, tað skal nokk vera stuttligt.
Spurningar viðvíkandi Biskopstorg?
News.fo fór runt við myndatólinum í morgun og endaði eg mitt í býnum á Biskopstorg og her nakrar spurningar til umsitingina hjá Klaksvíkar Býráð ella til Býráðsformannin, viðvíkjandi hesari bygging og hvussu tað gongur við byggingini av Biskopstorg. Hevði onkur í umsitingini hjá Klaksvíkar Kommunu kunna svara okkum uppá hesar spurningar, so siga vit takk: Les meira…
Heung Min Son hevur undirskrivað nýggjan sáttmálað við Tottenham
Heung Min Son hevur undirskrivað nýggjan sáttmálað við Tottenham Fyri løtu síðani undirskrivaði Heung Min Son nýggjan sáttmálað við Tottenham og sum er galdandi til 2023. Son kemur frá Suðurkorea og er 26 ára gamal, hann hevur spælt 140 dystir fyri Tottenham og hevur skora 47 mál, síðani hann flutti frá Bayer Leverkusen í august Les meira…
Jákup B landar 112.000 pund til Kósina ídag
Jákup B, sum eisini hevur roynt við línu á Íslandsrygginum landar 112.000 pund til Kósina ídag. Jákup B. hevði 88.800 pund av toski og góð 18.000 pund av svartkalva. Teir byrjaðu veiðuna tann 23. juni. SáH
Martin V. Sivertsen frá Ægir kláraði kravtíðina til NMU
Einast svimjari í hylinum ígjár, sum kláraði at svimja seg undir eina kravtíð og sostatt sleppa saman við hinum svimjarum á landsliðnum til stóru kappingar í Europa var Martin V. Sivertsen úr Ægir. Hetta gjørdi hann meistarliga í 200 metur frí, har hann hevði tíðina 2:06:09 og kravtíðin til at koma til NMU var 2:07.25. Les meira…


text:
Verandi nøvn eiga at verða varðveitt
24-05-2020 - 12:20 - Jóanis Albert Nielsen
Vernd av Suðuroyar Sjúkrahúsi heitir við hesum á sjúkrahússtjóran um at virka fyri, at ætlanin at geva teimum 3 sjúkrahúsunum í Føroyum nýggj nøvn verður tikin aftur.Vernd av Suðuroyar Sjúkrahúsi heldur ikki, at neyðugt er at broyta nøvnini, fyri at knýta sjúkrahúsini saman, tí tað vil altíð verða leiðslan og politiski myndugleikin, sum skal syrgja fyri hesum, og ikki ein navnabroyting.
Vernd av Sjúkrahúsi heldur eisini, at hetta at broyta nøvnini, umftamt pening til vinnararnar av navnakappingini, fer at kosta sjúkrahúsverkinum nógvan pening til annað, sum navnabroytingin kemur at hava við sær.
Vernd av Suðuroyar Sjúkrahúsi heldur, at peningurin heldur eigur at verða brúktur til annað, sum kemur at tæna sjúklingunum.
Sjúkrahúsini hava nøvn, sum fólk standa saman um, og tí eiga verandi nøvn at verða varðveitt.
Vh
Vernd av Suðuroyar Sjúkrahúsi
Hans Pauli Henryson, sjúkrahússtjóri á Suðuroyar Sjúkrahúsi.


text:
Eftir at Grillin hjá Símun – Maverick hevur verið stongd síðani november lat hon upp aftur í gjár á altjóða kvinnudegnum tann 8. mars. Grillin hjá Símun – Maverick hevur opið frá kl. 17:00 – 23.00 og ynskir man at bestilla via telefon, so ber til at ringja 454570.
Tag: Gerðagøta 6
Maverick Barr vísir dystin Wolverhampton – Liverpool nú klokkan 20:00
Maverick Barr lat upp klokkan 17:00 í dag og longu tá vóru fólk og eru tey byrjaði at hita upp til dystin Wolverhampthon – Liverpool sum byrjar nú klokkan 20:00. Tað gongur sera gott hjá Liverpool og nærkast teir stórliga meistaraheitinum. Teir hava ikki verið meistarar síðani 1990, so tað eru 30 ár síðani. Kom Les meira…
Maverick Barr liðugt at feira at KÍ bleiv meistarar 2019
Tað er ikki á hvørjum degi at KÍ gerst føroyameistarar og sjálvandi skuldi tað feirast, Maverick Barr er høvuðsstuðul hjá Bláu Bylgju, men í morgin tann 14. november letur Maverick Barr uppaftur. Maverick Barr letur upp klokkan 17:00, har vit fara at hyggja eftir landsdystinum Tyrkiet – Ísland og aftaná vísa við dystin Ongland – Les meira…


text:
Samrøða: Hilmar Elisasen, Strandferðslustjóri
- Ljóðbrot úr sendingini "NOVA"
NOVA er hvønn mánadag klokkan 13:00, endursent týsdag klokkan 07:30.
Finn Thomsen leggur til rættis.
Trýst á pílin omanfyri fyri at hoyra sendingina.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
SANDFRAKT OG SUMMARLEGA Í SUÐURGRØNLANDI - primitivar umstøður
FLYTA HEIM EFTIR 12 ÁR Í KRISTNASTOVU
Tað eru følsk tíðindi
ZACHARIAS HAMMER - úrmælingur farin!
GULL TIL SUSAN OG ØSSUR BERGHAMAR - Kristnastova, hóskandi karmar!
Stórur eftirspurningur at fáa eina av hesum íbúðunum
Vespureiðrið (141) - 6. juli 2020
MYNDIR: Fingu myndir av Tvøroyri frá 1969, úr Kanada
Petur Hans Dahl. veðurfrøðingur: Veðurvánir fyri hesa vikuna (vika 28 )
Tekur landsstýrið ikki Jenis av Rana í álvara?
”Tað gongur nokk….”
Fegnir sjómenn
Hans Joensen selt klædnahandlin
Fyrrverandi forsætisráðharri í Fraklandi dømdur 5 ára fongsulsrevsing
Pínligt og respektleyst: Danmark flaggar skeivt á triðja sinni
Ólavsøkan enn einaferð
BÍBLIU- OG TÓNLEIKATÚRUR - tíggjunda bíbliu- tónleikaferðin
Samrøða: Heðin Jákupsson um nýggjan føroyska rættstavara
Úr bandasavninum: Samrøða við Osmund Justinussen 3. partur
Jenis av Rana klipti snórin
Landsverk vitjaði í Hvalvík
Svimjihøllin í Runavík nærkast
Bjørg Dam: Tórshavnar býráð: lorkað milliónavirðir burtur
SandFrakt og summarlega í Suðurgrønlandi
Samband
Postboks 226
FO-600 Saltangará


text:
14. juni 2019 - kl. 12:00
TEMA UM SAMSTARV: Starvsfólk eiga altíð at verða inndrigin so tíðliga sum gjørligt, tá ætlanir eru at fremja størri broytingar á einum arbeiðsplássi. Hettar var breið semja um í einum panelorðaskifti í Smæruni herfyri millum tríggjar almennar stjórar og trý álitisfólk.
Kári Mikkelsen, journalistur
Hóast tað langt frá altíð vísir seg í praksis, at starvsfólk á almennum stovnum verða tikin við, tá avgerandi broytingar skulu fremjast á einum arbeiðsplássi, var eingin ivi millum teir tríggjar stjórarnar og tey trý álitisfókini: Starvsfólk eiga altíð at vera tikin við, tá talan er um broytingar, sum onkursvegna hava avgerandi ávirkan bæði starv og arbeiðsdag.
Saman luttóku tey í panelorðaskifti í Smæruni í sambandi við temadagin “Tak starvsfólkini við í broytingum”. Temadagurin, sum Fíggjarmálaráðið og Starvsmannafelagið í felag skipaðu fyri, var avtalaður í sáttmálasamráðingunum millum hesar báðar partar í 2017. Endamálið var at varpa ljós á týdningin av, at starvsfólkini eru við í ráðleggingini, tá broytingar verða gjørdar á almennum arbeiðsplássum.
Fyrilestur
Dagurin var skipaður soleiðis, at danski leiðsluráðgevin og rithøvundurin, Bo Vestergaard, legði fyri við einum fyrilestri, sum tók støði í bók hansara “Fair proces” við undirheitinum “Fra upopulære forandringer til medarbejdere der udvikler løsninger.
Bo Vestergaard legði í fyrilestri sínum høvuðsdent á, at um leiðslan ikki tekur starvsfólkini við, tá størri broyingar verða framdar á einum arbeiðsplássi, eru tær longu frammanundan dømdar at miseydnast.
Undir panelorðaskiftinum aftan á, har tríggir stjórar og trý álitisfólk frá somu arbeiðsplássum luttóku, var stór undirtøka fyri hesum sjónarmiði. Tey vóru frá ávikavist frá Almannaverkinum, Gjaldstovuni og Kringvarpi Føroya.
Samstarvsskylda er ásett í sáttmálanum
Óluva Zachariassen, sum var orðstýrari undir panelorðaskiftinum, spurdi álitisfólkini, hvar mørkini ganga fyri nær starvsfólk skulu takast við í broytingar á arbeiðsplássinum.
- Tað er, tá arbeiðsgongdir skulu broytast, starvsfólk skulu flytast ella funktiónir verða fluttar. Hetta veldst sjálvandi í ávísan mun um, hvussu víðfevndar ella týdningarmiklar broytingarnar eru, og hvat tað møguliga er, sum skal flytast, segði Borgný Mohr, álitisfólk í Almannaverkinum.
Borgný Mohr, álitiskvinna, Almannaverkið
Birgit Rouch, álitisfólk á Gjaldstovuni, tulkaði spurningin soleiðis.
- Sáttmálin ásetir, at starvsfólk skulu spyrjast, tá týdningarmiklar broytingar verða gjørdar, og hvat er so tað? Jú, tá hetta ávirkar starvsfólkini á tann hátt, at tey møguliga skulu flyta í onkra aðra deild, ella tá nýggjar skipanir verða settar í verk, sum tey eru ókunnug við. Og sjálvandi, tá møguligar uppsagnir koma á tal, segði Birgit Rouch álitiskvinna á Almannastovuni.
Birgit Rouch, álitiskvinna, Gjaldstovan
Sigmar Bláberg umboðaði Kringvarp Føroya sum álitisfólk. Hann helt, at tað eigur at vera ein grundregla altíð at taka starvsfólkini við, tá broyingar verða framdar á einum arbeiðsplássi.
- Broytingar raka altíð onkran, og tað ger einki, um restin av starvsfólkunum eisini fáa at vita, at tað møguliga fer at stinga seg upp ein ella annar trupulleiki fyri onkran á arbeiðsplássinum. Her hugsi eg ikki um starvsfólkamál, men at onkur skal flytast og møguliga gerst keddur av hesum. Sum grundregla eiga starvsfólkini at verða tikið við hvørjaferð, segði Sigmar Bláberg.
Sigmar Bláberg, álitismaður, Kringvarpið
So tíðliga sum tilber
Bæði stjórarnir í Almannaverkinum, á Gjaldstovuni og í Kringvarpi Føroya vóru rættiliga samdir við danska leiðsluráðgevanum í, at tá størri broytingar skulu fremjast á einum arbeiðsplássi, er neyðugt at taka starvsfólkini við so tíðliga í tilgongdina sum gjørligt, um útlit skulu vera fyri at fáa tær at hepnast.
- Starvsfólk skulu sjálvandi hava nøktandi kunning í sambandi við broytingar, og tá talan er um bygnaðarligar broytingar, eiga bæði álitisfólk og samstarvsnevnd at verða tikin við upp á ráð, áðrenn broytingarnar verða settar í verk, segði Edvard Heen, stjóri í Almannaverkinum.
Edvard Heen, stjóri í Almannaverkinum.
Ivan Niclasen, stjóri í Krinvarpi Føroya, helt tað vera ógvuliga týdningarmikið at avstemma væntanirnar í sambandi við broytingar, áðrenn tær verða gjørdar.
- Tað er skilagott at hava so góða leypandi kunning sum gjørligt um, hvat hendir á einum arbeiðsplássi, tí tað er ógvuliga ymiskt, hvussu fólk síggja møguligar broytingar. Sjálvt um vit sum leiðsla ikki síggja okkurt sum eina grundleggjandi broyting, er ikki vist, at starvsfólkini gera tað sama, og øvugt. Tí er ógvuliga týdningarmikið, at man fær avstemmað innihaldið í einari broyting, so øll fata hana eins. Er talan um bygnaðarbroytingar, grundleggjandi broytingar í starvsfólkaviðurskiftum, ella hvussu arbeiðsdagurin fer at forma seg fyri nøkur av starvsfólkunum, so skal tað sjálvandi altíð viðgerast í einum breiðari forum, segði kringvarpsstjórin.
Ivan Niclasen, kringvarpsstjóri
Størv fara at hvørva
Upp á spurninginum um, nær starvsfólk eiga ella ikki eiga at verða tikin við upp á ráð í sambandi við eina broyting, svaraði stjórin á Gjaldstovuni, Leif Abrahamsen, millum annað soleiðis:
- Vit arbeiða nógv við tøkni, har vitanarlagið er so mikið tungt, at tað ikki slepst undan at taka starvsfólkini við. Tá vit hava ætlanir um at innføra nýggja tøkni, er ómetaliga týdningarmikið at kunna rætt um tær broytingar, sum hesar fara at elva til. Í sambandi við strategiskar broytingar er tað ein stór ábyrgd hjá okkum sum leiðarum, at vit greiða frá, hvat hetta fer at merkja fyri okkum. Tað eru ikki tær lutfalsligu smærru broytingarnar á arbeiðsplássum, sum hava nakran stórvegis týdning í tí stóru myndini, men tær stóru samfelagsligu broytingarnar, sum fara at koma. Vit hoyra jú, at tær broytingar, sum í dag verða gjørdar innan alt tað tøkniliga, fara bera í sær, at um 5-15 ár fer helmingurin av teimum størvum, sum vit kenna í dag, at hvørva. Allur infrastrukturin verður jú broyttur, vit innføra nýggja tøkni, og tað er sera týdningarmikið at fáa tann boðskapin út. Skulu vit fylgja við, so eru vit noydd hekta okkum upp á ta menningini, segði stjórin á Gjaldstovuni.
Leif Abrahamsen, stjóri á Gjaldsstovuni
Umleið 130 álitisfólk, stovnsleiðarar, nevndarlimir í Starvsmannafelagnum og onnur áhugaði luttóku í temadegnum, sum varð hildin í Smæruni 29. mai.
« Aftur


text:
Fastogn
Hús á Brekkuvegi 8, Eiði, til sølu
Vegna Føroya skiftirætt verður ognin matr.nr. 330b, Brekkuvegur 8, Eiði lýst til sølu. Húsini eru bygd í 1930-unum, tak og flestu vindeygu eru skift, loftið er undir umvæling, kjallari er fyri ein lítlan part innrættaður. Miðhædd: Gangur, wc v/brúsu, stova og køkur. Á loftinum trý smærri kømur, lítið wc og rúm úti á lofti. Búvíddin er umleið 150 m2, grundøkið er 240 m2. Úthús stendur omanfyri húsini.
Prísuppskot kr. 750.000,00. Minsta yvirboð er kr. 25.000,00.
Áhuga kunnu venda sær til Fríðu Patursson, adv. á tlf. 224969 ella frp@jura.fo.
Tað stendur skiftirættinum frítt fyri at velja millum innkomin tilboð og til ongum at taka av.
Boðgeving:
Boð verða latin inn til frp@jura.fo saman við váttan um fígging, sum skal standa við í minsta lagi 7 yrkadagar. Boðgevarar verða kunnaðir um møguligt hægri boð.


text:
Tað var rættiliga vánaligur stemningur millum teir báðar, Raheem Sterling og Joe Gomez, tá enska landsliðið í gjár hittist til vejing undan komandi EM-undandystunum móti Montenegro heima og Kosovo úti.
Kantspælarin Raheem Sterling er tí vrakaður til dystin móti Montenegro hóskvøldið.
Tað upplýsti enska fótbóltssambandið, FA, í gjárkvøldið.
- FA váttar, at Raheem Sterling ikki verður við í dystinum hósdagin. Hetta orsaka av tilburði, sum fór fram á privata økinum hjá liðnum á St. George’s Park (venjingarmiðstøðin hjá FA, red.). Sterling er tó framvegis ein partur av liðnum, skrivar FA í tíðindaskrivi.
- Ein av okkara styrkjum er, at vit hava verið før fyri at halda tvídráttir millum feløgini burtur frá landsliðnum. Tíverri sótu kenslurnar frá dystunum sunnudagin framvegis uttan á troyggjunum, stóð eisini í skrivinum.
Raheem Sterling hevur sjálvur sagt, at kenslurnar tóku ræði á honum, men at hann og Joe Gomez nú eru komnir víðari.
- Vit hava tosa um tilburðin. Vit eru í eini ítrótt við nógvum kenslum, og eg má viðganga, at kenslurnar tóku vald á mær, skrivar Sterling á Instagram.
Liverpool fór frá City
Sunnu dagin taptu Raheem Sterling og liðfelagar hansara í Manchester City 1-3 móti Liverpool í Premier League. Hetta hevur við sær, at Liverpool nú liggur níggju stig framman fyri City, sum er nummar tvey í kappingini.
Undir dystinum var ein samanbrestur millum Sterling og verjuleikaran hjá Liverpool, Joe Gomez.
Sterling, ið er fyrrverandi Liverpool-leikari, kom upp at toppast við Gomez aftur, tá landsliðið hittist í gjár.
"Tú heldur, at tú ert tann stóri nú?"
Skysports hevur snoddað seg fram til hvat tað var, sum hendi á St. George’s Park venjingarstøðini í gjár.
Gomez var komin fram nakað undan, og stóð og skemtaðist saman við nøkrum landsliðsfeløgum, tá Sterling kom um middagsleitið. ”So tú heldur, at tú ert tann stóri nú?” skal Sterling hava sagt, og ætlaði at taka fatur í Gomez, men liðfelagarnir, sum fyrst hildu at hann skemtaði, hildu honum aftur.
Aftaná skal Jordan Henderson, liðskipari í Liverpool, hava roynt at mekla við at tosa við báðar í telefon.
Ein lítlan hálvan tíma eftir hendingina skal Sterling hava biðið Gomez um umbering, og hann hevur eisini biðið Gareth Southgate um umbering. Gomez skal eisini hava biðið landsliðsvenjaran um ikki at revsa Sterling fyri tilburðin.
Southgate hevur kortini tikið Sterling av liðnum, sum skal spæla hóskvøldið, men ikki koyrt hann úr hópinum.


text:
En-Tek í Fuglafirði fingið umhvørvisgóðkenning
Umhvørvisstovan hevur hin 9. oktober 2012 umhvørvisgóðkent En-Tek í Fuglafirði.
Virkið fer at móttaka skrotkáplar frá ymsum el-virkjum í Føroyum, umframt IRF og KB. Á virkinum verða káplarnir skildir og kliptir í handaligar longdir, og síðani koyrdir í ein granulator, sum knúsar teir sundur í smábitar, og skilur sundur plast og kopar. Koparið verður samlað upp í tunnur og sent av landinum til endurvinningar. Plastið verður sent til IRF til brenningar.
Í umhvørvisgóðkenningini er serligur dentur lagdur á, at virksemið ikki er til ampa fyri grannalagið og at alt burturkast skal handfarast í samsvari við galdandi reglur um burturkast, og skal latast til góðkendan móttakara.
Umhvørvisgóðkenningin kann lesast her
Les um umhvørvisgóðkenningar og umhvørvisgóðkend virki her.


text:
16. juli
16. juli er dagur 197 í árinum í gregorianska kalendaranum (dagur 198 um skotár er). 168 dagar eru eftir av árinum.
Hendingar[rætta | rætta wikitekst]
- 1661 - Fyrstu pengaseðlarnir í Evropa verða útgivnir av svenska bankanum Stockholms Banco.
- 1931 - Haile Selassie I keisari undirskrivar fyrstu grunnlóg Etiopia.
- 1935 - Heimsins fyrsti parkeringsmálari verður settur upp í Oklahoma, USA.
- 1945 - Manhattan verkætlanin: Atomiska øldin byrjar, tá USA hepnast art bresta eina plutoniumbygda royndar atombumbu tætt við býin Alamagordo í New Mexico.
- 1965 - Mont Blanc bergholið, ið bindur Frakland og Italia saman opnar fyri almennninginum.
- 1969 - Apollo programmið: Apollo 11, fyrsta rúmdarferja ið roynir at senda rúmdarmenn upp á mánan, verður skotin upp frá Kennedy Space Center í Florida, USA.
- 1979 - Saddam Hussein gerst forseti í Irak.
- 2008 - Sekstan smábørn í Gansu umráðinum í Kina, verða sjúkugreind við nýrasteini, aftaná at hava inntikið eitrað móðurmjólkapulvur, ið hevur verið at fáa í kinesiskum handlum. Mett verður at umleið 330.000 smábørn eru rakt av hendingini.
Føðingar[rætta | rætta wikitekst]
- 1872 - Roald Amundsen, norskur rannsóknarmaður (d. 1928)
- 1896 - Trygve Lie, norskur diplomatur (d. 1968)
- 1907 - Barbara Stanwyck, amerikonsk sjónleikarinna (d. 1990)
- 1911 - Ginger Rogers, amerikonsk sjónleikarinna (d. 1995)
- 1948 - Lars Lagerbäck, svenskur fótbóltsvenjari.
- 1964 - Miguel Indurain, spanskur súkklari.
- 1967 - Will Ferrell, amerikanskur sjónleikari.
- 1971 - Corey Feldman, amerikanskur sjónleikari.
- 1988 - Sergio Busquets, spanskur fótbóltsleikari.
- 1989 - Gareth Bale, valisiskur fótbóltsleikari.
Andlát[rætta | rætta wikitekst]
- 1999 - John F. Kennedy Jr., amerikanskur blaðútgevi (f. 1960)


text:
Bygningar skulu gerast soleiðis, at nýtslu-, trygdar-, haldgóðsku- og heilsuligu viðurskiftini eru nøktandi. Arbeiðið skal gerast handverksliga rætt. Tilfarið, ið brúkt verður, skal vera gagnligt til endamálið.
Eitt byggiarbeiði er fullgott greitt úr hondum, tá tað, umframt vissu fyri haldgóðari styrki, støðufesti og heilsuligum viðurskiftum, eisini fevnir um verju ímóti skaðadjórum, so sum rottum o.ø.
Ásetingarnar fevna eisini um byggitíðina, har arbeiðið eigur at verða skipað soleiðis, at byggingin er trygg, meðan bygt verður, íroknað, at byggingin ikki rapar og tílíkt.
Samlaða bygningskonstruktiónin skal vera lufttøtt við atliti at orkunýtsluni, sí kap. 7, Orka.
Bygningskonstruktiónir skulu dimensjónerast og gerast soleiðis, at tær kunnu standa ímóti øllum vanligum statiskum og dynamiskum ávirkanum.
Atlit at øðrum viðurskiftum, sum t.d. ljóð- og brunaviðurskifti kunnu eisini vera dimensjónerandi.
Planering skal gerast á tryggan hátt, so skaðar ikki henda orsakað av flytingum í lendinum.
Planering undir kloakk- og veitingarleiðingum, grundstøðinum o.tíl. skal gerast so, at tað er haldgott og frosttrygt.
Í sambandi við frosttrygging av undirstøðinum eiga loysnirnar at vera so mikið góðar og álítandi, at frosttryggingin heldur so leingi, bygningurin stendur.
Serlig atlit skulu takast at brattlendi.
Tekjur og ervaljós skulu gerast soleiðis, at tað ikki er møguligt at detta niður ígjøgnum tekjuna/ervaljósið.
Við ráðlegging, prosjektering, útbjóðing og gerð av bygningskonstruktiónum skulu átøk gerast, sum, við atliti at veðurlagnum, eru neyðug fyri at gera eitt fullgott arbeiði.
Ásetingin er m.a. við til at tryggja, at vátt og vætuviðkvæmt tilfar, og tilfar og bygningslutir við blámusoppi ikki verður innbygt. Tað kann t.d. gerast soleiðis, at byggingin fer fram undir fullkomnari verju fyri regni o.ø. og hóskandi varðveitslu av byggitilfari. Ein hóskandi góðskutryggingarskipan hevur eisini stóran týdning í hesum sambandi.
Virkiskravið kann t.d. verða lokið við:
Bygningskonstruktiónir og byggitilfar mugu ikki innihalda vætu, sum, tá flutt verður inn í bygningin, kann hava við sær vanda fyri vøkstri av blámusoppi.
Kravið er við til at minka um vandan fyri, at flutt verður inn í ov ráligar bygningar og vandan fyri vøkstri av blámusoppi. Hetta er galdandi fyri bæði nýbygging og umbygging. Tá hættisliga vætuinnihaldið í tilfarinum verður greinað, eigur atlit eisini at takast at møguligum yvirflatuskitti. Kravið eigur at síggjast í samanhangi við stk. 5.


text:
MIÐAFRIKALÝÐVELDI: CLAIRE YINGUINZA OG 19 ÁRA GAMLA DÓTTIRIN, NADIA, BLIVU NEYÐTIKNAR AV VÁPNAÐUM MONNUM. NADIA BLEIV VIÐ BARN OG SMITTAÐ VIÐ HIV. MENNINIR GANGA ENN LEYSIR. HJÁLP FAMILJUNI AT FÁA RÆTTVÍSI.
Seint eitt kvøldið troka ellivu vápnaðir menn úr Anti-balaka-militsini seg inn í húsini hjá Claire. Tey ellivu ommubørnini blíva hjartkipt og gráta hart, men menninir steingja tey inni í sovikamarinum og hótta við at skjóta tey, um tey ikki halda munn. Teir endavenda heiminum og stjala alt, sum hevur nakað virði: sjónvarp, køliskáp, pengar og byggitilfar, sum er ætlað til at byggja eyka kømur við. Síðan renna teir Claire um koll, skræða klæðini av henni og neyðtaka hana fleiri ferðir.
Claire fellur í óvit undir neyðtøkuni. Tá ið hon veit til sín aftur, eru menninir horvnir. 19 ára gamla dóttirin, Nadia, er eisini neyðtikin. Hon hevur blá merkir um allan kroppin og er ógvuliga skelkað.
VIÐ BARN OG HIV-POSITIV
Tann ógvusligi tilburðurin hevur stóra ávirkan á heilsuna hjá Nadiu. Hon fer tí á hospitalið, og prøvarnir vísa tvey úrslit: hon er HIV-positiv og við barn. Seinni fær hon eina gentu, sum eisini er HIV-positiv.
”Tað stendur illa til hjá mær. Av tí at dóttir mín er HIV-positiv, hyggja fólk niður á meg, har eg búgvi. Eg vil fegin hava endurgjald fyri tað, vit hava mist.” (Claire)
Tríggjar dagar eftir neyðtøkuna, vátta læknar á staðnum, at tað er einki at ivast í, at Claire er neyðtikin. Hon er kannað nakrar ferðir fyri HIV, men prøvarnir eru til alla lukku negativir.
Hóast tað skjótt eru fýra ár síðan brotsgerðin bleiv framd, er málið ikki komið fyri rættin enn.
EINKI RÆTTVÍSI
Tíverri er søgan um Claire og Nadiu einki eindømi. Nógvar illgerðir sleppa undan revsing í Miðafrikalýðveldi, har fólk í túsundatali ikki fáa rættvísi. Nógv vita snøgt sagt ikki, hvussu tey skulu melda eina valdsgerð, og onnur tora ikki at melda, tí tey óttast hevndaratgerðir. Rættarskipanin er vánalig og partísk.
Claire visti ikki, at hon kundi leggja sakarmál fyri rættin. Nú hjálpa felagsskapir, sum Amnesty samstarvar við, henni at savna upplýsingar og prógv at leggja fyri rættin. Men henni tørvar eisini okkara hjálp.
Hjálp okkum at leggja trýst á myndugleikarnar, so teir taka málið hjá Claire upp.
Vit brúka eisini undirskriftina til at virka fyri, at myndugleikarnir í Miðafrikalýðveldi yvirhøvur læra betur kanna og fyribyrgja neyðtøkum.


text:
##med2##
Neistin vann sum væntað, men ikki so lætt á Team Klaksvík sum onkur hevði væntað.
Neistin vann 28-24 í Badmintonhøllini norðuri í Klaksvík. Team Klaksvík var væl við stóran part av dystinum, og í steðginum var støðan javnleikur 12-12.
Á Skála vann StÍF ein góðan 31-30 (14-15) sigur á H71.
Team Klaksvík-Neistin 24-28 (12-12)
Team Klaksvík: Sámal á Tjaldrafløtti 8, Kaito Nakahodo 6, Jens Pauli Mohr 5, Ludvík Súnason 4, Vilhelm Vilhelmsen 1.
Neistin: Julian Kragesteen 6, Tróndur Mikkelsen 6, Dánjal Ragnarsson 6, Pauli Høj 4, Rasmus Søby 2, Rune Olsen 2, Teitur Magnussen 1, Karl Martin Olsen 1.
Á ljóðfíluni omanfyri ber til at hoyra frá FM1:
1) Hoyr hvussu tað ljóðaði á FM1 tá frásøgumaðurin, Sjúrður H. Hoydal segði frá dystarendanum, og tók stutt samanum dystin.
2) Hoyr samrøðuna Sjúrður H. Hoydal gjørdi við toppskjúttan hjá Team Klaksvík, Sámal á Tjaldrafløtti sum meddaði átta bóltar í neistamálið. Sámal heldur, at teir fingu ein betri møguleika fyri einum góðum úrsliti tá Rasmus Søby hjá Neistanum mátti út við skaða, men m.a. fýra brend brotskøst kostaðu tá liðið skuldi royna at fremja sensasjónina. Sámal fegnast annars um, at Team Klaksvík var so væl við í dystinum.
3) Hoyr samrøðuna Sjúrður H. Hoydal gjørdi við debutantin hjá Neistanum, Pauli Høj sum skoraði síni fyrstu fýra mál í bestu mansdeildini í dag. Pauli fegnast um møguleikan, og fær hann sín vilja er talan um fyrstu fýra málini av mongum málum í bestu mansdeildini.
##ms##


text:
Lær teg føroyskt til lítar
At duga sítt móðurmál til lítar er ein førleiki, ið krevst í flestum størvum.
Kennir tú teg ikki nóg stinna/n í stavseting, bending og teknseting, er hetta eitt skeið fyri teg.
Málbólkur
Skeiðið er ætlað øllum, ið hava tørv á at gerast kønari í rættskriving og sum vilja læra at orða seg betur og greiðari.
Endamál
Endamálið við skeiðinum er at geva luttakaranum innlit í føroyska mállæru og orðalag, so tað verður lættari at skriva ein rættan og greiðan tekst.
Innihald
- Bendingarlæra
- Sagnorð
- Lýsingarorð
- Hjáorð
- Setningsbygnaður og teknseting
- Rættskrivingarreglur
- At gera góðar setningar
- Orðaval og greidleiki
Undirvísingarháttur
Framløga í PowerPoint, meðan greitt verður frá. Undirvísingin verður stuðlað við uppgávum, ið verða loystar í tímanum.
Vangamynd - undirvísari
Marjun A. Simonsen er málfrøðingur og hevur virkið Orðafragd. Hon hevur starvast á Føroyamálsdeildini 1987-2001, har hon eitt nú arbeiddi sum ein av ritstjórunum á Føroysku orðabók. Í virki sínum hevur hon drúgvar royndir sum skeiðsundirvísari. Harumframt virkar hon m.a. sum ráðgevi, tá ið føroyskt vísindamál skal mennast, skipar framløgur, týðir og rættlesur. Harumframt er at nevna, at hon er høvundur at bóklinginum Málráð. Hvussu orða vit okkum á rættan hátt, ið kom út í 2013.
Hetta skeiðið er ikki á skránni. Her kanst tú boða frá, um skeiðið
hevur tín áhuga. Skeiðið verður fyriskipað, treyta av nøktandi
luttøku. Fráboðanin er óbindandi.
Merkantila økið
Komandi skeið
-
Málsviðgerð - FyrisitingarútbúgvinginHálvan september til hálvan desember 2020
-
Grundleggjandi leiðaraskeið16.09.2020 - 03.12.2020
-
Grundleggjandi prosjektleiðaraskeiðSíðst í september 2020 og endar fyrst í desember 2020
Fá tíðindabrøv
Ynskir tú at fáa kunning tá nýggj skeið eru á skránni og annað líknandi, so kanst tú skriva teg upp til at móttaka tíðindabrøv frá okkum niðanfyri
Tíðindi
TEMADAGUR 21. FEB. 2020 - KOMMUNOM-ÚTBÚGVINGIN OG MÁLSVIÐGERÐARMODULIÐ 21-Feb-2020
TEMADAGUR 21. FEB. - KOMMUNOM-ÚTBÚGVINGIN - MÁLSVIÐGERÐARMODULIÐ Skeiðsdepilin ætl...
ENDURNÝGGJAN AV SVEISISERTIFIKAT 01-Jan-2020
Endurnýggjan av sveisisertifikat verður gjørd eftir avtalu og í samstarvi við Norsk Veritas. Luttakaragjaldið er ...
INNANHÝSIS LEIÐSLUMENNINGARTILGONGD 01-Jan-2020
Innanhýsis Leiðslumenningartilgongd Okkara kundar leggja alsamt meira dent á at fáa eina tænastu, ið er sett s...
Luttakandi siga
Um Prosjektleiðaraskeiðið
Skeiðið í projektleiðslu er heilt vist besta skeiðið eg havi verið á í mínum virkna abeiðslívi, ikki minst at takka frálíku skeiðshaldarunum fyri.
Skeiðið gevur innlit í týdningarmiklar mannagongdir, metodir og vegleiðingar fyri at fáa projektið at eydnast, og ikki minst fellur, ið kunnu forkoma projektinum.
Um Skeiðsdepilin
Skeiðsdepilin arbeiðir við eftir- og víðariútbúgving á Glasi í Tórshavn. Vit vilja geva tær neyðuga førleikan at fremja tey verk, sum tú hevur sett tær fyri.Les meira


text:
Býráðsfundur 26. juni 2008
1.
J. nr. 103 – 08/00246
Roknskapurin hjá Runavíkar kommunu fyri 2007.
-Fíggjarnevndin hevur á fundi 19/06-2008 mælt til at góðkenna roknskapin.
-Býráðið hevur á fundi 26/06-2008 samtykt at góðkenna roknskapin fyri 2008.
2.
J. nr. 102 – 08/00254
2 viðgerð av eykajáttan til rakstur av Frítíðarskúla og Barnaansing í Rituvíkar skúla.
-Býráðið hevur á fundi 29/05-2008 samtykt við 1. viðgerð at taka undir við tilmælinum frá Sosialu deild 29/05-08 um at veita eina eykajáttan uppá kr. 634.000,00 til rakstur av Frítíðarskúla og Barnaansing í Rituvíkar skúla.
-Býráðið hevur á fundi 26/06-2008 samtykt við 2. viðgerð eina eykajáttan uppá kr. 634.000,00 til rakstur av Frítíðarskúla og Barnaansing í Rituvíkar skúla.
3.
J. nr. 132 – 08/00268
2. viðgerð av eykajáttan til ístandsetan av Rituvíkar skúla til frítíðaransing.
-Býráðið hevur á fundi 29/05-2008 samtykt við 1. viðgerð at taka undir við tilmælinum frá Sosialu deild um at veita eina eykajáttan uppá kr. 630.000,00 til ístandsetan og umbygging av Rituvíkar skúla til barnaansing.
-Býráðið hevur á fundi 26/06-2008 samtykt við 2. viðgerð eina eykajáttan uppá kr. 630.000,00 til ístandsetan og umbygging av Rituvíkar skúla til barnaansing.
4.
J. nr. 502 – 08/00206
Karina og Svend Højgaard , Keypmannahavn biðja í skrivi df. 09/04-08 um at fáa býarplanin á Skála broyttan á matr. nr. 34a – 82 – 88a – 91a og matr. nr. 141a við Gjógvará frá F1-øki til B-øki.
Ummæli frá Teknisku Deild:
F1-øki er lagt báðumegin Gjógvará fyri at forða fyri, at byggingin ikki kemur ov nær ánni. Friðingarlógin ásetur at eingin bygging skal komma nærri eini á enn 300 m um áin er meira enn 3m breið í botninum.
Gjógvará er breiðari enn 3m í botninum framvið økinum sum søkt er um.
Tekn. deild mælir til at taka umsóknina upp undir endurskoðan av býarplaninum fyri Runavíkar kommunu.
Skoytast skal uppí, at TD mælir frá at ganga umsóknini á møti.
-Byggi- og býarskipanarnevndin hevur á fundi 21/05-2008 mælt frá at ganga umsøknini á møti vegna atlit til náttúru vøkru Gjógvará.
-Býráðið hevur á fundi 26/06-2008 samtykt at taka undir við Byggi- og býarskipanarnevndini.
5.
J. nr. 512 – 08/00058
Sp/f Smíðlist søkir við skrivi df. 29/01-08 við 2 uppskotum merkt uppskot 1 og uppskot 2 df. 23/01-08 um loyvi at keypa eitt uml. 2.900 m2 stórt grundstykki á ídnaðarøkinum á Rituvíks-hálsi til teirra virksemi og at leiga út til aðrar.
Ummæli frá Teknisku Deild:
Fleiri umsøkjarar hava verið á stykkinum eystanfyri vegin, men er hetta ikki blivu aktuelt.
TD mælir til at taka upp samráðingar við Sp/f Smíðlist um norðara stykki sum er uml. 3.020 m2
-Byggi- og býarskipanarnevndin hevur á fundi 16/04-2008 mælt til selja Sp/f Smíðlist øki uppá umleið 3.020 m2 á ídnaðarøkinum á Hálsi
-Býráðið hevur á fundi 26/06-2008 samtykt at taka undir við Byggi- og býarskipanarnevndini og fíggjarnevndini.
6.
J. nr. 255 – 08/00288
Ársroknskapurin hjá Bygdasavninum Forna fyri 2007.
-Fíggjarnevndin hevur á fundi 19/06-2008 mælt til at góðkenna roknskapin.
-Býráðið hevur á fundi 26/06-2008 samtykt at taka undir við Fíggjarnevndini.
7.
J. nr. 606 – 06/00311
Politiið í Føroyum hevur við skrivi df. 16/06-2008 sent umsókn um Matstovuloyvi og dansiloyvi frá Café 67, til kommununa til ummælis.
-Fíggjarnevndin hevur á fundi 19. juni 2008 mett, at verandi virksemi kann halda fram. Í smb. við umsóknina um dans verður mælt til at Tekn. deild kannar umstøðurnar viðvíkjandi trygd
-Býráðið hevur á fundi 26/06-2008 samtykt at taka undir við Fíggjarnevndini.
8.
J. nr. 560 - 08/00305
Kunning um útbjóðing av vegagerð til nýggju moldgoymsluna yviri í Skoragili.
-Býráðið er á fundi 26/06-2008 kunnað um málið.
9.
J. nr. 571 – 06/00617
Kunning um uppskot/projekt til nýtt ruskpláss á Lambareiði.
-Býráðið er á fundi 26/06-2008 kunnað um málið.
10.
J. nr. 032 – 03/00360
Uppskot til sáttmála um sjálvbodna samanlegging av Funnings kommunu og Runavíkar Kommunu við tilhoyrandi fylgiskjali 1, nevnt "Fyriskipan viðvíkjandi samstarvi og samanlegging millum Funnings kommunu og Runavíkar kommunu".
-Býráðið hevur á fundi 26/06-2008 samtykt at taka undir við sáttmálauppskotinum sum hevur við sær, at Funnings kommuna og Runavíkar Kommuna leggja saman frá 1. januar 2009 at rokna.


text:
Lionel Messi
Lionel Andrés Messi (føddur 24. juni 1987) er ein argentinskur fótbóltsleikari, sum spælir fyri FC Barcelona og A-landsliðið hjá Argentina. Í 2007 varð hann tilnevndur FIFA World Player of the Year saman við Kaká og Cristiano Ronaldo, Messi gjørdist nummar tvey. Í 2008 gjørdist hann eisini nummar tvey. Í 2009 varð hann fyri triðju ferð tilnevndur FIFA World Player of the Year og hesaferð vann hann og kann tí sigast at vera heimsins besti fótbólts spælari í 2009.
Met[rætta | rætta wikitekst]
Í heiminum[rætta | rætta wikitekst]
- Flestar FIFA Ballon d'Or awards: 4
- Guinness World Records heitið fyri flest skoraði mál í einum ári: 91 mál
- Flest altjóða mál í einum ári (fyri felag og landslið): 25 mál (hetta metið deilir hann við Vivian Woodward)
- Flest mál skoraði í FIFA Club World Cup: 4 mál. (Hetta metið deilir hann við Denilson og Mohamed Aboutrika)
Evropa[rætta | rætta wikitekst]
- Flest mál skoraði í einari sesong (landskapping): 73 mál
- Flest mál skoraði í einum ári (landskapping): 79 mál
- Flest mál skoraði í einum evropeiskum steypakappingarári (sesong): 14 mál (hetta metið deilir hann við José Altafini)
- Flestar heiðurslønir fyri evropeiskar steypakappingar: 4 (hetta metið deilir hann við Gerd Müller)
- Toppskorari í einum evropeiskum steypakappingardysti: 5 mál (hetta metið deilir hann við 10 aðrar leikarar)
Argentina[rætta | rætta wikitekst]
- Flest mál skoraði í einum ári (landsliðið): 12 mál (hetta metið deilir hann við Batistuta)
Spania[rætta | rætta wikitekst]
- Flest mál skoraði í La Liga í einari sesong: 50 mál
- Flest La Liga hat-tricks í einari sesong: 8 hat-tricks
- Flest mál skoraði í Supercopa de España: 10 mál
- Flestir La Liga dystir í rað, har mál varð skorað: 11 dystir
Barcelona[rætta | rætta wikitekst]
Dagført 30. januar 2013
- Toppskorari í almennum kappingum: 297 mál
- Topskorari í La Liga: 202 mál
- Topskorari í UEFA Champions League: 56 mál
- Topskorari í evropeiskum kappingum: 57 mál
- Topskorari í altjóða kappingum: 61 mál
- Flest hat-tricks yvirhøvur í FC Barcelona: 22 hat-tricks]]
- Flest La Liga hat-tricks yvirhøvur: 16 hat-tricks
Keldur[rætta | rætta wikitekst]


text:
Býarbókasavnið karmur um borðspælskvøld í summar
Fyriskipararnir leggja dent á, at tey hava saknað eitt alternativ til ung, sum ikki gera ítrótt ella ganga á møti ella til tiltøk, har rúsdrekka verður brúkt
Hesar komandi vikurnar fer áhugafelagið Tabletop Føroyar í samstarvi við Býarbókasavnið í Havn at skipa fyri borðspælskvøldum.
Fyriskipararnir siga, at endamálið er at geva fólki, sum hava áhuga fyri borðspølum, eitt forum, har tey kunnu hittast og hugna sær saman afturvið einum góðum borðspæli.
- Hetta snýr seg um skapa relatiónir, og fólk eru vælkomin at taka síni egnu spøl við. Tað kann vera alt frá borðspølum sum Ludo, Partners og Race for the Galaxy til kortspøl sum Olsen, Grís og Uno, sigur Barbara Krossteig, sum er ein av fyriskiparunum.
Barbara er við í Tabletop Føroyum, sum í løtuni hevur 189 limir. Endamálið við áhugafelagnum er at stimbra rolluspælsumhvørvið í Føroyum og at skapa ein pall, sum fólk kunnu brúka at finna spælarar og spælmeistarar.
Sakna alternativ til ung
Barbara Krossteig leggur dent á, at tey hava saknað eitt alternativ til ung, sum ikki gera ítrótt ella ganga á møti ella til tiltøk, har rúsdrekka verður brúkt.
- Vit hava varnast, at tað eru øgiliga fá tiltøk fyri ung, har ítróttur, átrúnaður ella rúsdrekka ikki er í sentrum.
- Hetta er sostatt eitt sosialt átak, sum kann vera gott fyri onkran, sum kanska býr einsamallur í einum lítlum kamari. Ella fyri onkran, sum er nýggjur her í landinum, og sum kanska ikki hevur so nógvar vinir enn. Ella fyri familjur, sum bara vilja fara út og hugna sær saman, sigur Barbara.
- Øll er vælkomin, og vit ynskja at savna fólk um borðspøl og geva fólki møguleikan til at kunna skriva online, at tey mangla ein spælara til tað og tað spælið í kvøld. Og so kunn tey spyrja, um tað er nakar, sum vil vera við, leggur Barbara afturat.
Spælikvøldini á Býarbókasavninum í Havn verða týskvøld og hóskvøld í juli mánaði frá klokkan 18 til 21. Tað er ókeypis at vera við.
Tað ber til at møta upp sjálv/ur og verða sett/ur í ein bólk ella at møta upp sum ein bólkur og nýta hølini, siga fyriskipararnir.
Fyrsta spælikvøldið verður næsta týskvøld, 30. juni, klokkan 18.


text:
Útgevari
Ert tú útgevari ella framleiðari?
Avhending av skyldueintøkum
Ein av høvuðsuppávunum hjá Landsbókasavninum er at savna inn, skráseta og varðveita alla føroyska útgávu av bókmentatilfari, tvs. allar føroyskar bókmentir, og alt sum er skrivað av bókmentum um Føroyar og av føroyingum.
Ein av grundstuðlunum undir at røkja hesa uppgávu er skylduavhendingin, sum fevnir um at avhenda eintøk til Landsbókasavnið av øllum verkum, útgivnum í Føroyum. Skyldan er galdandi uttan mun til í ella á hvørjum miðli verkið fyriliggur.
Lesið meira um hetta á: Skylduavhending
Øll verk, útgivin í Føroyum, verða skrásett í føroysku tjóðbókaskránni
Til ber at leita í bókaskránni eftir øllum, sum er skrásett á Landsbókasavninum, bæði føroyskum og útlendskum.
ISBN og ISSN
ISBN-skrivstovan á Landsbókasavninum umsitur føroysku ISBN-skipanina, og har skulu útgevarar venda sær, um teir ætla at skráseta seg sum ISBN-forlag við egnari ISBN-umsiting.
Er talan um stakar útgávur frá útgevara, sum ikki hevur egna ISBN-umsiting, eigur viðkomandi at venda sær til Bókamiðsøluna á tel. 313756 at fáa støk ISBN-nummur.
ISSN-skipanin verður Føroya vegna umsitin av donsku ISSN-skrivstovuni á Kongaliga bókasavninum í Keypmannahavn, ISSN Danmark.
Lesið meira um hetta á: ISBN-skrivstovan
Aðrar tænastur til útgevarar
Landsbókasavnið hevur umframt bókligu søvnini eisini onnur søvn, m.a. eitt stórt handritasavn, sum kann brúkast í útgávuhøpi. Talgildu føroysku bløðini og tíðarrit liggja á Tidarrit.fo Harumframt er Dimmalætting talgilt frá 2003-2015 og Sosialurin frá 2000-2015, og kunnu tey lesast á Landsbókasavninum. Eisini hava vit allar føroysku avísirnar á mikrifilmi, hesar kunnu lesast við okkara avíslesarum.
Set teg í samband við Landsbókasavnið á tel. 340525, ella støkk inn á gólvið hjá okkum, um tú hevur áhuga í hesum.


text:
Sambandsflokkurin vil eitt samfelag í serflokki
28. august 2019
Sambandsflokkurin er ein sosial-liberalur flokkur við tí besta frá sosiala partinum og tí besta frá tí liberala partinum. Vit vilja eitt samfelag í serflokki.
Við Sambandsflokkinum seta vit í felag nýggja og sterka kós fyri Føroyar.
Málið er tryggleiki og stabilitetur, vøkstur við veruligari búskaparstýring, vinnulig menning, økt vælferð og gott samstarv við umheimin og í Ríkisfelagsskapinum.
Fyri at fáa eitt samfelag í serflokki eru nøkur grundleggjandi viðurskifti, ið hava samfelagsligan týdning. Vit hava tí valt at seta fokus á fylgjandi økir fram ímóti einum samfelagi í serflokki:
- Grønari Føroyar
- Varandi orkukeldur - Eggja til privatar íløgur í framleiðslu og móttøkuskipanir
- Umhvørvið skal verjast - Heimsins reinasta havumhvørvi tryggjast
- Fjølbroyttar bústaðir til allar føroyingar
- Leigubústaðir skulu byggjast kring alt landið til ung, barnafamiljur og eldri
- Bústovnar byggjast til fólk við serligum tørvi
- Kappingarførar vinnu- og búskaparkarmar
- Smidligar skipanir til íverksetar og smávinnu - minni pappírsarbeiði og færri avgjøld
- Vinnuforum - Vinnan og myndugleikin felags vinnupolitikk
- Handilsavtalur við viðkomandi marknaðir
- Talgilding og tøknimenning av samfelagnum
- Talgilding av samfelagnum halda fram
- Infrakervið útbyggjast kring alt landið og til útheimin fyri at nøkta framtíðartørv
- Modernisering av Ríkisfelagsskapinum
- Størri uttanríkispolitiskar heimildir á økjum, ið viðkoma Føroyum
- Arktiska samstarvi styrkjast
- Altjóða sendistovukervið og víðkaða atgongd hjá vinnuni
Hetta eru mál vit vilja seta á breddan komandi valskeið fyri at vaksa um búskapin og møguleikarnar vit hava at bjóða øllum føroyingum.
Vit velja eisini nøkur mál frá, tí vit ikki meta hesi gagna føroyingum og Føroyum:
- Ognarskattir verða ikki setir í verk
- Ríkisveitingin verður ikki skerd
- Yvirtøkur verða ikki framdar, sum kosta vælferð ella elva til ótryggleika, t.d. fíggjarøkið, herundir fíggjareftirlit og innskjótaratrygd
Fyrsta fortreytin fyri at fáa fólk at trívast er, at vit hava eina vælferðarskipan á hædd við okkara grannalond. Tað er tí týdningarmikið, at vit betra og útbyggja okkara vælferðarskipan alla tíðina, og enn eru vit aftanfyri okkara grannalond, tí er ikki ráðiligt at skerja okkara inntøkugrundarlag ella fremja yvirtøkur sum kosta.
Vit vilja tryggja uppsparingina hjá føroyingum við at varðveita fíggjarøkið sum felagsmál í ríkinum. Tað styrkir ratingina av Føroyum og gevur bíligari rentu til at fíggja sethús kring landið.
Sambandsflokkurin vil eitt samfelag í serflokki, har vit eru heimsins frælsasta fólk, í heimsins besta landi.
Bárður Nielsen
formaður í Sambandsflokkinum
RN
Back


text:
STROK og PÍKA7
Kunning
Fleiri haldarar mangla at endurnýggja sítt hald -
Av tí at báðir teir stóru bankarnir hava útflýggjað viðskiftafólkum sínum nýggj gjaldskort seinastu tíðina, eru tað framvegis fleiri av okkara haldarum, sum mangla at leggja nýggja kortið inn í haldaraskipanina og soleiðis endurnýggja sína gjaldsavtalu. Eingin galdandi gjaldsavtala, einki blað.
Vit hava sent fleiri felags áminningar út um hetta, men av tí at flestu teldupostskipanir sortera innkomnar teldupostar sjálvvirkandi, eru helst nógvar av hesum áminningum endaðar í "spam" ella "junk".


text:
7113.10 - Ávegisskriving
Skeiðsnummar
7113.10
Heiti
Ávegisskriving
ECTS
2
Endamál
Endamálið við skeiðnum er í fyrstu atløgu at tryggja, at øll tey lesandi fáa kunnleika til ávegisskriving sum háttalag, og hvussu gott amboð hesin skapandi skriviháttur er til at menna skriviførleikan. Í øðrum lag, at tey lesandi verða kunnað um námsfrøðiligu møguleikarnar, hetta háttalag hýsir. Í triðja lagi at leggja lunnar undir nýtt háttalag í sambandi við verkevnaskriving hjá teimum lesandi.
Innihald
Skeiðið er grundað á bókarøðina Kom og skriva og gevur teimum lesandi førleika at brúka bókarøðina í undirvísingini í fólkaskúlanum. Skeiðið er skipað soleiðis: • Um ávegisskriving. Greitt verður frá høvuðstáttunum í ávegisskrivingini • Um snarskriving. Tey lesandi royna henda skriviháttin • Sansavenjingar. Arbeitt verður við týdninginum, sum sansarnir hava fyri skrivliga avrikið • Greitt verður frá, hvussu bókarøðin Kom og skriva er skipað. • Arbeitt verður ítøkiliga við skrivistigunum í ávegisskrivingini. Tey lesandi fáa høvi at arbeiða við allari skrivitilgongdini, t.e. fyrireiking, skriving og eftirmeting • Tey lesandi læra at meta egið avrik og avrikið hjá øðrum
Próvtøkuháttur
Eftirmetingin er tvíbýtt: Tey, ið vara av skeiðnum (1) skráseta, um tann einstaki lesandi møtir til undirvísingina og (2) meta um tann einstaki lesandi tekur virknan lut í teimum ymisku sansa- og skrivivenjingunum, sum eru á skránni. Vit nýta innanhýsis eftirmeting. Tey lesandi fáa staðið/ikki staðið fyri avrikið.


text:
Grassroots dagur mikudagin 19. mai 2010
Í sambandi við at UEFA Champions League finalan er leygardagin 22. mai 2010, so hevur UEFA útnevnt vikuna upp undir finaluna til Grassroots viku. Her skal fokus setast á Grassroots fótbólt og øll limalond verða eggjað til at hava ein serligan Grassroots dag í hesi vikuni.
Grassroots fótbóltur verður lýstur sum allur fótbóltur, sum ikki er yrkis –og/ella elitu fótbóltur. Skjótt er at staðfesta, at í Føroyum er nærum allur fótbóltur Grassroots, undantikið bestu deildirnar.
Eitt av endamálunum við Grassroots tiltøkum er, at fáa fólk at íðka og harvið røra seg. 2010 er rørsluár og eru Grassroots tiltøk góð høvi hjá Fótbóltssambandinum at geva sítt íkast til rørsluárið.
Fótbóltssambandið hevur avgjørt at Grassroots dagurin í Føroyum verður mikudagin 19. mai 2010. Tá er ætlanin at fáa so nógv fólk sum gjørligt, at spæla fótbólt í Føroyum samstundis. Hetta kann ganga fyri seg á fótbóltsvallum, sparkivallum, spæliplássum, túnum, skúlagørðum, barnagørðum, stovnum, ellisheimum, arbeiðsplássum o.s.fr. Ja samanumtikið so kann spælast á øllum hugsandi støðum. Miðað verður ímóti at so nógv íðkandi sum gjørligt eru í gongd mikudagin 19. mai í tíðarskeiðnum frá kl. 11.00 – 14.00.
Skipað verður fyri tveimum kappingum í sambandi við Grassroots dagin, bæði fyri at varpa ljós á tiltøkini, men eisini fyri at geva fyrireikarum møguleika at seta sær mál við degnum.
Kappingar á Grassroots degnum 2010:
1. Besta Grassroots myndin
a. Myndakapping har fólk kunnu senda myndir inn til FSF. 3 tær bestu Grassroots myndirnar fáa vinning.
2. Hægsta tal av íðkandi, samanborið við íbúgvaratalið í økinum.
a. Fyrireikarar av tiltøkum kunnu senda navnalistar inn yvir íðkandi í nevnda tíðarskeiðnum. Økið við hægsta talinum av íðkandi fær vinning.
Tá Grassroots dagurin nærkast, verður boðað frá júst hvussu kappingarnar verða skipaðar og hvussu ein kann luttaka.
Vónandi taka feløg, barnagarðar, skúlar, kommunur, stovnar, arbeiðspláss, ja øll sum yvirhøvur hava áhuga fyri fótbólti, væl í móti hesum tiltaki, so at vit kunnu fáa so nógvar føroyingar sum gjørligt at spæla fótbólt sama tíðspunkt.
Um tað eru einstaklingar/stovnar/virki e.l. sum eru áhugað at skipa fyri onkrum tiltaki hendan dagin, so eru tit vælkomin at seta tykkum í samband við undirritaða, fyri at upplýsa um hetta.
Um spurningar og/ella ivamál eru, ber til at seta seg í samband við undirritaða.
Við ítróttarkvøðu
FÓTBÓLTSSAMBAND FØROYA
Pætur S. Clementsen


text:
Tuesday, August 30, 2016
Eitt er at biðja lova sær við, eitt annað at vita hvat man vil
Flest allir føroyingar munu vilja loyva so mongum sum møguligt av sínum landsmonnum at taka lut í fiskivinnuni; summir fortalarar fyri hesum ríða tó á fleiri hestum — teir siga seg vilja hava fleiri fyritøkur við men kortini ikki.
Javnan hoyrast argument fyri at vit í Føroyum mugu síggja til at fleiri sleppa framat at virka í fiskivinnuni. Hetta argumentið er ofta ringt at afturvísa — fáur vil hava sitandi á sær eitt stempul sum talsfólk fyri miðsavnan av øllum virðum í vinnulívinum og samfelagnum. Steðga vit kortini á og hyggja nærri eftir hvat ið veruliga verður sagt í mun til hvat ið málið snýr seg um í praksis, so lýpur ketan gjarna skjótt av hjá teimum ið súkkla á leistum aftan á einari hvørvisjón.
Umvegis Kringvarpið og aðrar rásir, ikki minst sosialar miðlar so sum Fjesbókina, hevur ikki sjáldan verið kjakast um fiskivinnunýskipan og ætlaða uppboðssølu av fiskirættindum. Nógv av tí sum kemur fram er neyvan vert at endurgeva her, og tó kann onkuntíð tørvur vera á tí. Tað ber sum vera man ikki altíð til at liggja flatur í luftini tíðliga og síðla fyri at lira av ein stríðan streym av kvikliga orðaðum svarum til høgt skúlaðar kjakarar sum upp í saman tveita um seg við pástandum av ymiskum slag.
Herfyri var ein av yndisfrøðingunum hjá tí ideologiska vonginum av uppboðssølu herliðnum aftur frammi, sum ikki einaferð, og brúkti seg pástáiliga í sovorðnan mun at tað bleiv nakað nógv av tí góða til at leggja stórvegis tíð og orku í har og tá. Ikki tess minni hekk ein undarliga skeiklað kensla eftir í luftini tá støvrokið einaferð hevði lagt seg: var hesin skúlaði nú vorðin umvendur og knappliga umformaður til heilhjartaðan verja fyri smáfyritøkur og teirra livikor?
Nei, har mundi okkurt vera misskilt. Tað vísti seg nevniliga at maðurin hevði ikki lagt av at brúka síni somu gomlu, finansialistiskt inspireraðu argument — nevniliga at einasti vísipinnur sum sigur frá hvat dugnaskapur liggur í einari fyritøku er hennara fíggjarliga orka, sum útrykt gjøgnum evnini at bjóða meir enn onnur fyri fiskirættindi á uppboðssølu.
Soleiðis ganga argumentini hvør sín veg frá somu síðu, og illa hongur saman. Vilja vit loyva fleiri luttakarum framat, og hyggja eftir øðrum enn fíggjarligum førleika? Ella vilja vit lata tey sum hava mest í kassanum yvirbjóða og útihýsa øllum øðrum?
Finnur í talvi
Her og nú var ikki ætlanin sum so at taka dagar ímillum hvat sum er best ella mest ynskiligt í Føroyum fyri tíðina og hví. Men í sínum ivri at argumentera fyri uppboðssøluni siktar frøðingurin bæði í eyst og vest; so hvat er tað hann vil? Vil hann virka fyri meira konsolidering, ella vil hann virka fyri størri vídd í vinnuni?
Her kann vera hóskandi at spyrja politikarar, embætisfólk, miðlafólk, akademikarar og annars øll ið fegin vilja mynda tann vinnupolitiska viljan: vita tit hvat tit vilja? Vilja tit grundfesta verandi vinnu ella heldur breiðka hana? Teir serfrøðingar ið tit brúka sum leiðbeinarar í hesum, hava teir víst í verki at teir vita hvussu fiskivinnan virkar og hvussu hon realistiskt kann gerast betri so ella so? Ella er kanska talan um fullkomin flogvit sum frammanundan vita alt sum er neyðugt at vita og sum ongan tørv yvirhøvur hava á at samskifta við vinnuna og tey sum varða av henni, sektin á at teir vinnuligu karmarnir skulu kollveltast?
Ein annar møguleiki er minni tespiligur og heldur keðiligur at nevna her: at okkurt geopolitiskt er á vási, har bæði frøðingar og flest øll onnur í kórinum verða brúkt sum óvitandi finnur í einum talvi sum snýr seg um at sabotera tað sindur ið føroyingar eiga av nøkulunda sterkum vinnulívi og búskaparligum sjálvbjargni, fyri at rudda slóð fyri onkrum sum einki verður sagt um.
Hvussu alt hetta hongur saman ella ikki, fer uttan iva at vísa seg áðrenn langt um líður.
Javnan hoyrast argument fyri at vit í Føroyum mugu síggja til at fleiri sleppa framat at virka í fiskivinnuni. Hetta argumentið er ofta ringt at afturvísa — fáur vil hava sitandi á sær eitt stempul sum talsfólk fyri miðsavnan av øllum virðum í vinnulívinum og samfelagnum. Steðga vit kortini á og hyggja nærri eftir hvat ið veruliga verður sagt í mun til hvat ið málið snýr seg um í praksis, so lýpur ketan gjarna skjótt av hjá teimum ið súkkla á leistum aftan á einari hvørvisjón.
Umvegis Kringvarpið og aðrar rásir, ikki minst sosialar miðlar so sum Fjesbókina, hevur ikki sjáldan verið kjakast um fiskivinnunýskipan og ætlaða uppboðssølu av fiskirættindum. Nógv av tí sum kemur fram er neyvan vert at endurgeva her, og tó kann onkuntíð tørvur vera á tí. Tað ber sum vera man ikki altíð til at liggja flatur í luftini tíðliga og síðla fyri at lira av ein stríðan streym av kvikliga orðaðum svarum til høgt skúlaðar kjakarar sum upp í saman tveita um seg við pástandum av ymiskum slag.
Herfyri var ein av yndisfrøðingunum hjá tí ideologiska vonginum av uppboðssølu herliðnum aftur frammi, sum ikki einaferð, og brúkti seg pástáiliga í sovorðnan mun at tað bleiv nakað nógv av tí góða til at leggja stórvegis tíð og orku í har og tá. Ikki tess minni hekk ein undarliga skeiklað kensla eftir í luftini tá støvrokið einaferð hevði lagt seg: var hesin skúlaði nú vorðin umvendur og knappliga umformaður til heilhjartaðan verja fyri smáfyritøkur og teirra livikor?
Nei, har mundi okkurt vera misskilt. Tað vísti seg nevniliga at maðurin hevði ikki lagt av at brúka síni somu gomlu, finansialistiskt inspireraðu argument — nevniliga at einasti vísipinnur sum sigur frá hvat dugnaskapur liggur í einari fyritøku er hennara fíggjarliga orka, sum útrykt gjøgnum evnini at bjóða meir enn onnur fyri fiskirættindi á uppboðssølu.
Soleiðis ganga argumentini hvør sín veg frá somu síðu, og illa hongur saman. Vilja vit loyva fleiri luttakarum framat, og hyggja eftir øðrum enn fíggjarligum førleika? Ella vilja vit lata tey sum hava mest í kassanum yvirbjóða og útihýsa øllum øðrum?
Finnur í talvi
Her og nú var ikki ætlanin sum so at taka dagar ímillum hvat sum er best ella mest ynskiligt í Føroyum fyri tíðina og hví. Men í sínum ivri at argumentera fyri uppboðssøluni siktar frøðingurin bæði í eyst og vest; so hvat er tað hann vil? Vil hann virka fyri meira konsolidering, ella vil hann virka fyri størri vídd í vinnuni?
Her kann vera hóskandi at spyrja politikarar, embætisfólk, miðlafólk, akademikarar og annars øll ið fegin vilja mynda tann vinnupolitiska viljan: vita tit hvat tit vilja? Vilja tit grundfesta verandi vinnu ella heldur breiðka hana? Teir serfrøðingar ið tit brúka sum leiðbeinarar í hesum, hava teir víst í verki at teir vita hvussu fiskivinnan virkar og hvussu hon realistiskt kann gerast betri so ella so? Ella er kanska talan um fullkomin flogvit sum frammanundan vita alt sum er neyðugt at vita og sum ongan tørv yvirhøvur hava á at samskifta við vinnuna og tey sum varða av henni, sektin á at teir vinnuligu karmarnir skulu kollveltast?
Ein annar møguleiki er minni tespiligur og heldur keðiligur at nevna her: at okkurt geopolitiskt er á vási, har bæði frøðingar og flest øll onnur í kórinum verða brúkt sum óvitandi finnur í einum talvi sum snýr seg um at sabotera tað sindur ið føroyingar eiga av nøkulunda sterkum vinnulívi og búskaparligum sjálvbjargni, fyri at rudda slóð fyri onkrum sum einki verður sagt um.
Hvussu alt hetta hongur saman ella ikki, fer uttan iva at vísa seg áðrenn langt um líður.
Subscribe to: Post Comments (Atom)


text:
Frásøgn: "Tá Athena brendi", Helgi Abrahamsen greiðir frá
- Ljóðbrot úr sendingini
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Myndarøð: Tá Hvalbiartunnlin var skotin ígjøgnum
Vespureiðrið (141) - 6. juli 2020
SANDFRAKT OG SUMMARLEGA Í SUÐURGRØNLANDI - primitivar umstøður
FLYTA HEIM EFTIR 12 ÁR Í KRISTNASTOVU
ZACHARIAS HAMMER - úrmælingur farin!
GULL TIL SUSAN OG ØSSUR BERGHAMAR - Kristnastova, hóskandi karmar!
Stórur eftirspurningur at fáa eina av hesum íbúðunum
Petur Hans Dahl. veðurfrøðingur: Veðurvánir fyri hesa vikuna (vika 28 )
MYNDARØÐ: Væl eydna fiskikapping á Eiðisvatni
Tekur landsstýrið ikki Jenis av Rana í álvara?
”Tað gongur nokk….”
Fegnir sjómenn
Hans Joensen selt klædnahandlin
Úr bandasavninum: Samrøða við Osmund Justinussen 3. partur
Bakkafrost er sætti-størsta alifyritøkan í heiminum
Ólavsøkan enn einaferð
BÍBLIU- OG TÓNLEIKATÚRUR - tíggjunda bíbliu- tónleikaferðin
SandFrakt og summarlega í Suðurgrønlandi
Jenis av Rana klipti snórin
Landsverk vitjaði í Hvalvík
Samrøða: Heðin Jákupsson um nýggjan føroyska rættstavara
Svimjihøllin í Runavík nærkast
Fleiri ungir línumenn við Havbúgvanum
Á Torginum 7. juli 2020 - Oluffa og Niels Andreasen (uppt 2014)
Samband
Postboks 226
FO-600 Saltangará


text:
18.109 borgarar hava í dag fingið ella fara at fáa tilsamans 52.483.335 krónur á sína kontu.
Skattauppgerðin hjá 21.242 borgarum passaði, og tey skulu tí ikki rinda írestandi skatt og fáa ei heldur nakran avlopsskatt.
Men 18.109 borgarar rindaðu ov nógv, og í alt er talan um 52.483.355 krónur. Tey, sum hava goldið ov lítið, eru 1.708 í tali, og skulu rinda írestandi skatt á 4.743.696 krónur.
Eigur ein minni enn 25 kr. til góðar, verða tær ikki útgoldnar. Skyldar ein minni enn 100 kr., verða tær ikki innkravdar.


text:
Upptakt: NSÍ-KÍ
Dysturin í kvøld snýr seg um, hvør skal bjóða B36 av í kappingini um føroyameistaraheitið.
Bæði NSÍ og KÍ eru fimm stig aftanfyri B36 undan dystinum, men hesin dysturin kann senda vinnaran í eina góða støðu til at bjóða av seinastu umførini. KÍ vann fyrra innanhýsis dystin í ár, men í Runavík hevur KÍ bara vunnið ein av seinastu 11 dystunum.
Hjá KÍ er stóra ivamálið, um Semir Hadzibulic verður klárur. Hann var ikki tøkur móti TB. Hjá NSÍ var toppskjúttin og liðskiparin Klæmint A. Olsen ikki tøkur móti B36, men hann kom inn seinasta partin av dystinum. Tí er spurningurin, um hann verður klárur nokk til at byrja inni hesaferð.
Dysturin við Løkin í Runavík byrjar kl. 19.00. Dómari verður Kári á Høvdanum.


text:
Aðalfundurin hjá Føroya Pedagogfelag verður á Hotel Føroyum 21. mars 2020.
Finn alt um aðalfundin hjá Føroya Pedagogfelag á hesari síðu. Er ikki tøkt fyrr enn 1. mars 2020.
Nevndarval
Atkvøðugreiðslan fer fram talgilt, og verður “atkvøðuseðilin” sendur tær umvegis t-post. Ert tú limur, hevur tú valrætt.
Um tú ikki hevur fingið t-post við atkvøðuseðilinum, er hettar helst tí at tín t-postur ikki er rætt skrásettur í okkara skipan. Dagfør tínar upplýsingar HER.
Seinasta freist at greiða atkvøðu er hósdagin 19. Mars kl. 12.00.
Gestarøðari úr Danmark
Benny Andersen, formaður í Socialpædagogernes Landsforening (SL), verður gestarøðari á aðalfundinum.


text:
Leigupakkin til nýføðingarVanligur prísur 1.300,00 kr Spar Liquid error (product-template line 131): -Infinity%
PAKKIN ER TØKUR AFTUR Í AUGUST
Húðin hjá nýføðinginum er serliga sart og tí er eitt gott hugskot, at nýta toyblæur til lítla, nýggja barnið. Sum nýbakað foreldur, skulu tit ikki hugsað um at keypa blæur - leiga í staðin ein toyblæupakka til nýføðingin frá Mammulig í 8 vikur. Pakkin kostar 800 kr fyri 8 vikur + 500 kr í depositum (umframt møguligan veitingarkostnaða).
Eg viðmæli tær at lesa alt, tú hevur tørv á at vita um toyblæur, ymsu sløgini av toyblæum og tilfari og toyblæuorðabókina - so ert tú til reiðar.
Hví nýta toyblæur?
Tað eru fleiri fyrimunir við toyblæum. Til dømis kann nevnast at:
- Fyri heilsuna er eingin ivi um, at toyblæan er betra valið, tí við toyblæuni sleppur tú og títt barn undan fleiri kemiskum evnum, sum ikki eru heilt vandaleys.
- Súri lukturin úr einnýtisblæum er ikki at finna í toyblæum. Orsøkin er, at húðin fær andað í toyblæum. Lukturin, sum er í einnýtisblæum, stavar frá fuktini, sum blívur inniloðka.
- Toyblæurnar kennast góðar hjá barninum at vera í. Mjúka toyið kennist væl og ein blæa, sum situr væl, gnaddar ikki. Toyblæur fáast í alskyns sniðum og tískil ber til at finna júst tí røttu til barnið.
- At endurnýtsla er góð, er neyvan nakar, ið ivast í. Og tað at nýta toyblæur er avgjørt eitt gott fet á leiðini at endurnýta. Hetta eisini tí, at toyblæur kunnu nýtast til fleiri børn í fleiri ár.
- At nýta toyblæur til dagligt krevur eitt øðrvísi slag av tilrættislegging, í mun til einnýtistblæur. Hetta einamest tí, at blæurnar skulu vaskast. Men hinvegin skalt tú bara keypa blæur einaferð, og tær nýtist ikki at fara út við skitu blæunum fleiri ferðir um dagin ;-)
Hetta er í pakkanum:
- 8 formseymaðar blæur frá Little Lamb, stødd 1
- 7 WeeCare Soft, stødd S
- 10 prefolds úr bambus frá WeeCare
- 4 skeljar frá WeeCare, stødd M
- 4 skeljar frá Little Lamb, stødd 1
- Bambusinnlegg frá Little Lamb
- Fleeceinnlegg
- 2 lítlir vátposar
- 1 stórur vátposi frá WeeCare
- 1 Snappi
- Pappírsinnlegg
Treytir
- Royndarpakkin kostar 800 kr + møguligan veitingarkostnaða
- 500 kr verða settar í veð á tínari konto, tá tú bíleggur.
- Toyblæurnar skulu latast aftur í sama standi, sum tá tú fekk tær.
- Toyblæurnar skulu vaskast við vaskievni uttan anga (nýt heldur ikki bleikievni ella edik) - annars verður alt depositumið trekt.
- Toyblæurnar mugu ikki turkast í turkitrumlu - annars verður alt depositumið trekt.
- Snappi má ikki vaskast saman við toyblæunum - hetta oyðileggur bæði toyblæurnar og Snappi. Verður Snappi skitin, skola so við heitum vatni og sápu. Les annars hvussu tú vaskar toyblæur her.
- Pakkin skal latast aftur í seinasta lagi 14 dagar eftir móttøku.
- Verða blæurnar latnar aftur ov seint, verður meirkostnaður á 100 kr fyri hvønn dag kravdur.
- Legg til merkis at royndarpakkin ikki verður roknaður sum ein vøra í mun til markið á 900 kr fyri ókeypis veiting. Veitngargjaldið á 49 kr verður trekt av deposituminum, um pakkin skal sendast.
Fyribils er bert ein leigupakki til nýføðing og bíðitíð kann tí koma fyri. Er hann útlændur í løtuni, ert tú vælkomin at senda mær eini boð - so sigi eg tær frá, tá pakkin er tøkur aftur.
Koyr skitnar blæur í vátposa. Hav ein stóran vátposa við pusliborðið (eitt nú í einari ruskspann ella hangandi á einum króki) og ein lítlan vátposa í puslitaskuni. Tá blæurnar skulu vaskast, skalt tú bara lata posan upp og koyra hann í maskinuna. Vend møguliga posan á ranguna við at trýsta uppundir botnin, so innihaldið dettur í maskinuna. Tær nýtist altso ikki at nerta við skitnu blæurnar.
Blæurnar mugu ikki liggja ov leingi í posanum, áðrenn tær vera vaskaðar - í mesta lagi 2-3 dagar. Annars kunnu plettar festa seg, og vatntætta lagið oyðileggjast.
Vaska við upp til 60*c. Eg viðmæli at brúka neutralt vaskievni. Fylg vegleiðingini á pakkanum, hvussu nógv skal nýtast - ansa eftir ikki at nýta ov nógv. Ofta er ríkiligt at nýta helvtina av tí, sum verður viðmælt á pakkanum. Nýt ikki bleiki- ella skolievni.
Hang blæurnar á snórin - gjarna úti, so tær verða luftaðar væl. Sólin hjálpir eisini at beina fyri møguligum plettum. Turkitrumlan kann oyðileggja vatntætta lagið, so eg viðmæli ikki at nýta turkitrumlu. Innlegg, toybind v.m. uttan PUL kunnu tó turkast við lágum hita í turkitrumluni, men eg viðmæli so vítt gjørligt at heingja á snórin.
Eg viðmæli at leggja nýggjar blæur og innlegg úr natúrtilfari á blot í køldum vatni í 12-24 tímar, og síðani skulu tær vaskast nakrar ferð. Hetta er fyri at økja súgvievnið. Blæur úr bambus skulu vaskast 6-8 ferðir, áðrenn tær súgva fullkomiliga. Skeljar skulu tó bert vaskast eina ferð áðrenn nýtslu.
Stripping av blæum
Viðhvørt kann tað koma fyri, at toyblæurnar lukta sterkt av ammoniak. Hetta merkir, at ov nógv vaskievni er nýtt, og blæurnar tískil innihalda yvirskotssápu. Tað eru fleiri mátar at “strippa” blæurnar. Tann mildasti er at kókivaska tær nakrar ferðir uttan nakað vaskievni. Til ber eisini at nýta edik ella natron, sum neutraliserar sápuna. Hetta skal tó ikki gerast ov ofta, tí tað slítur blæurnar.


text:
Bú- og Heimatænastan
1. januar 2015 yvirtók kommunurnar í Suðuroy eldraøkið, sum er skipað undir heitinum Bú- og Heimatænastan í Suðuroy.
Evstu ábyrgd fyri Bú- og Heimatænastuna í Suðuroy hevur eitt stýrið, sum er mannað við 9 limum. Borgarstjórarnir í Suðuroynni eru fastir limir, og harumframt verða vald eitt umboð afturat frá Vágs Býráð og eitt frá Tvøroyrar Býráð.
Stýrið hevur skipað seg við Mikkjal Sørensen, borgarstjóra í Porkeris kommunu, sum formanni, og Eyðdis Ellendersen, borgarstjóra í Fámjins kommunu, sum næstforkvinnu.
Í stýrinum sita:
Mikkjal Sørensen, formaður
Eyðdis Ellendersen, næst-forkvinna
Eyðbjørn Thomsen, borgarstjóri í Sumbiar kommunu
Dennis Holm, borgarstjóri í Vágs kommunu
Eydis Kjærbo, varaborgarstjóri í Vágs kommunu
Delmar Tausen, borgarstjóri í Hovs kommunu
Kristin Michelsen, borgarstjóri í Tvøroyrar kommunu
Marjun Olsen, býráðslimur í Tvøroyrar kommunu
Trygvi Gudmundarsson, borgarstjóri í Hvalbiar kommunu
Bú- og Heimatænastan í Suðuroy
Anna Djurhuus Leiðari
anna@ssh.fo tlf: 226838


text:
Barnagarðsstovan Látrið er ætlað 15 børnum
Barnagarðsstovan Rókin er ætlað 16 børnum
Vit hava gott uttandura umhvørvi. Í garðinum eru góðar umstøður at spæla, og til ber at skipa fyri tiltøkum fyri bæði børn, starvsfólk og foreldur. Endamálsorðing
Endamál stovnsins er at skapa trivnað fyri børn, foreldur og starvsfólk umframt at geva barninum møguleika at menna seg bæði sálarliga og kropsliga.
Fyri at røkka málinum hava starvsfólkini í felag orðað trý stevnumið, sum vit arbeiða miðvíst við: Aldurssvarandi avbjóðingar, skapandi uttandura lív og føroysk mentan.
Fyri hvørt øki sær verður ásett, hvørji mál eru fyri námsfrøðiliga arbeiðið, hvussu ætlanin er at arbeiða fyri at røkka málunum og at enda, hvussu hetta skal síggjast aftur.
Umframt at nýta stevnumiðini í arbeiðinum gerandis hava vit sjey menningarstig.
Børnini eru í miðdeplinum, og námsætlanin er eitt amboð at røkka málinum, sum er, at børnini fáa ein so góðan og stuttligan gerandisdag og góð barnaár, sum til ber.
Fyri okkum starvsfólk hevur tað størsta týdning, at vit eru tilvitað um okkara leiklut, tá ið vit eru saman við børnunum. At vit persónliga skapa eitt gott og vinarligt umhvørvi at læra og spæli í. Og at vit eru tilvitað um, at vit hava ábyrgdina av at hava eitt gott samband við øll børnini.
Fyri at gera okkara arbeiði sjónligt og fyri at gera okkara felags søgu ítøkiliga, nýta vit: Tekningar, myndir frá stovunum, myndir av felags túrum, sjónbandaupptøkur og heimasíðu. Harumframt skriva vit á kunningartalvuna í gongini. Hvørt barn hevur eina myndabók til myndir og tekningar.Gerandisdagurin
Meira fæst at vita um gerandisdagin, stevnumið og námsætlan í teiginum 'faldari
' her á síðuni.


text:
Her eru úrslitini frá svimjistevnuni “SMS Jólasprint 2019”, sum Havnar Svimjifelag skipaði fyri í Svimjihøllini í Gundadali leygardagin hin 21. desember 2019. Úrslitini síggjast eisini her á livetiming.se og her á SwimRankings
Úrslit í pdf-sniði: sms-jolasprint-2019-urslit.pdf
Tilsamans vóru tey 80 svimjarar og 30 lið úr 5 feløgum sum luttóku á hesi stevnu, har besta úrslit av teimum íalt 376 var tá Signhild Joensen úr Ægir svam seg til 658 FINA stig í 50 rygg við tíðini 29.50 sekund.
Heiðursmerkjabýtið millum feløg


text:
Hugdi við áhuga eftir kjakinum í KVF í gjárkvøldi, um fíggjarligu støðuna hjá Atlantsflogi. Har fekk eg endaliga staðfest illgrunan um, at hugsjónarliga er Tjóðveldi í dag væl ytri á reyða vonginum enn Javnaðarflokkurin. Tað varð tærnakrympandi píniligt at hoyra Høgna royna at binda skattgjaldaran uppá ein starvsfólkahóp innan flogvinnuna, sum ikki skuldi sleppa at Les meira…
Tag: Brandur Sandoy
Sleppi ætlanini um at leggja Teistan á kvøldi
Eftir tann víðagitna fundin, ið SSL skipaði fyri í Skopun, har teir løgdu hugsan sina fram fyri oyggjafólkið um at Teistin skuldi leggjast kl 20 á kvøldi, og Hasfjord sum tekur 12 ferðafólk skuldi setast inn í staðin fyri Teistan, gjørdi eg mær tann ómak at biðja um innlit í hagtølini fyri ferðandi um fjørðin Les meira…
Nýtt farmaskip til Sandoynna⛴
Tað gongur væl í Sandoynni. So mikið væl, at samgongan hevur sett 10 mió. kr. av til farmaskip, ið skal røkja farmaflutningin millum Skopun og Gomlurætt. Eitt einmælt løgting samtykti uppskotið✅ Á myndini Jørgen Niclasen, landsstýrismaður í fíggjarmálum, og Brandur Sandoy, løgtingsmaður🇫🇴👏 Fólkaflokkurin Hetta skrivar Brandur Sandoy á sínum Facebook vanga: So er heimildin til Les meira…
Brandur spyr um ALS til fiskimenn
Fyrispurningur um Als-útgjald til fiskimenn, tá skip teirra verður lagt vegna umvælingar, settur landsstýrismanninum í vinnumálum, Helga Abrahamsen. Ofta kemur fyri, at fiskiskip mugu leggjast vegna umvælingar, við teirri avleiðing at fiskimenn ikki fáa hýru ella útgjald úr Trygdargrunninum í mánaðir. Tá so er, skal ALS lofta hesum fiskimonnum, men ein má undrast á tær Les meira…
Frælsi til familjuna, barninum at gagni
Tá barnsburðarfarloyvið er liðugt, munnu tað verða nógv foreldur, sum hava ynskt sær eina viku, ein mánaða ella nakrar mánaðir aftrat, heima við lítla alvanum. Hetta letur seg í allar flestu førum ikki gera – ikki tí at foreldur ikki vilja tað nóg mikið, men púra einfalt tí, at fíggjarliga ber tað ikki til hjá Les meira…
Útholað dagaskipan hjá bátum undir 15 tons
Verandi fiskidagaskipan fyri bátar undir 15 tons er farin púrasta av sporinum, og tað er beint nú ið trupulleikarnir gerast sjónligir, at vit mugu fáa argumentatiónina fram, um at hendan skipan má eftirhyggjast í síni heild. Øll vita tað, men ongin vil siga tað! Ein fiskidagur er ikki bara ein fiskidagur. Tá menn fara á Les meira…
Snellan oyðir ongan fisk
Skilaleysa skerjingin seinastu árini, har man framm eftir fummum yvir ein kamb hevur máað meiri og meiri burtur av fiskidagatalinum, kemur nú aftur um brekku. Snellufiskiskapur og útróður sum heild við bátum undir 15 tons avmarkar seg sjálvt, tí veður og streymur avmarkar royndina við hesum smáu førum sera nógv. Líka so knappliga sum fiskurin Les meira…
Játtanin og innsiglingin í Skopun
So varð aftur ein hóttan um at skerja túratalið um firðir og sund, at forða okkum sum búgva úti á oyggjunum í Føroyum at flyta okkum millum oyggja. Pengar mangla í, og hevur politiska skipanin vitað hetta í rúma tíð. Men vegna vantandi stev innanhýsis í samgonguni á Tingi, er ongin eykajáttan fingin til vega. Les meira…
Bæði rætt og skyldu, at blanda okkum uppí danskan politikk, Føroyum at frama
Tað tykist sum um tað er hend ein misskiljing í mun til leiklutin hjá føroysku umboðunum á Fólkatingi. Sagt verður, at tað skal vera beinleiðis ódemokratiskt at vit í Føroyum “blanda” okkum í danskar innanríkispolitiskar avgerðir, enntá er uppskot lagt fyri tingið um at avtaka fólkatingsumboðini. Í besta føri er hetta populistisk fjas og í Les meira…
Mikrofonhaldarar í KVF
Í Degi og Viku í kvøld hevði KVF eitt innslag um veiðuna undir Føroyum eftir toski og hýsu, sum var eitt frontalt álop á fiskidagaskipanina sum framvegis er í gildi, nú fiskurin aftur floymir innyvir landgrunnin. Ein fiskifrøðingur og ein búskaparfrøðingur sluppu uttan ein einasta kritiskan spurning at húðfletta fiskidagaskipanina. Man stendur púra og aldeilis Les meira…


text:
Nýggjastu tíðindi
Starvslýsing: Umsitari til Maritima depilin
- Ert tú okkara nýggi umsitari av Maritima deplinum hjá Klaksvíkar kommunu? Talan er um eitt tíðaravmarkað starv, fyribils í eitt ár, har tú sum umsitari kemur at vera við til at menna tað maritima økið rundan um smábátarnar í Klaksvíkar kommunu.
Arbeiðsuppgávur
· Dagligt viðlíkahald av bátabrúgvunum í kommununi.
· At loysa uppgávur verkliga og sum ráðgevi, tá bátabrúgvar verða skiftar út.
· Tryggjar, at bátabrúgvar verða brúktar á ein forsvarligan og skilagóðan hátt.
· Umsitingarliga at vera á staðnum og verða fyrsta liðið millum bátaeigarar, Klaksvíkar havn og Klaksvíkar kommunu.
o Umsita kortini til el.
o Taka ímóti og tryggja at gjald verður tikið fyri gestapláss.
o Samskipa leiklutin hjá smábátum í samband við størri tiltøk í býnum.
o Tryggjar eitt smidligt samskifti um ynskini hjá bátaeigarum inn til kommununa
Førleikakrøv
Vit vanta, at tú hevur royndir innan handaligt-/handverksligt arbeið, umframt áhuga fyri tí Maritima økinum. Somuleiðis vænta vit, at tú ert røkin, arbeiðssom/samur og vælskipað/ur. Tú dugir at arbeiða sjálvstøðugt, ert fyrikomandi og ein arbeiðsglaður viðleikari, ið gevur eitt jaligt íkast til arbeiðs- og maritimaumhvørvið.
Setanarviðurskifti
Talan er um eitt tímalønt fulltíðarstarv, ið verður lønt eftir sáttmála millum Føroya Arbeiðsgevarafelag og Føroya Arbeiðarafelag ella Føroya Handverkarafelag. Arbeiðstíðin er ímillum kl. 08.00 og 17.00 gerandisdagar, tó kann talan verða um nakað av arbeiði í vikuskiftum og um kvøldarnar, serliga í summarhálvuni tá smábátar koma á vitjan.
Arbeitt verður út frá havnaskrivstovuni við tilvísing til Havnastjóran.
Umsóknir
Umsókn við prógvum, lívsgongdarlýsing (cv) og øðrum viðkomandi skjølum kann sendast sum teldupostur til klaksvik@klaksvik.fo.
Til ber eisini at senda umsóknina sum vanligt bræv til:
Klaksvíkar kommuna, Postsmoga 2, 710 Klaksvík, Mrk. Arbeiðsfólk til Maritima depilin
Umsóknin skal vera okkum í hendi í seinasta lagi mánadag 4. juni kl. 12.00.
Nærri upplýsingar um starvið kunnu fáast við at venda sær til Eirik í Jákupsstovu, Vinnu og Mentanarstjóra, á tlf.: 221813 ella Meinhard Petersen, Havnastjóra, á tlf. 455081.
Nýtt í kommununi
Veghæddin í bygninginum við Biskupstorg, við tilhoyrandi goymsluhølum í undirhæddini, sum liggur í hjartanum av nýggja miðbýnum í… Les meira »
Klaksvíksskákið sambindir at fleiri vegir á vestursíðuni og styttir munandi um farleiðina hjá mongum borgarum Les meira »
Elsebeth Mercedis Gunnleygsdóttur, landsstýriskvinna, og Jógvan Skorheim, borgarstjóri, fegnast um góða samstarvið millum Almannam… Les meira »


text:
- alethvang
UllintPREI
Summarið er av, og vit vita øll hvat tað merkir! LEKKRAR, tjúkkar, HEITAR troyggjur kunnu aftur takast í brúk. Og eg GLEÐI MEG!
Og hvat er tað ikki fantastist at www.sandnesgarn.no hevur fleiri feitar, ókeypis uppskriftir - ja! Ókeypis!!
Hesar fýra eru á mínum ynksilista akkurát nú.. tú veit, til tá eg eri liðug við øll hini 1000 prosjektini sum liggja hálv! høh..
Eitt lítið minus her er, at uppskriftirnar sjálvandi eru "útgingnar".. og tógvið eisini. Ið hvussu er tógvið til troyggju 1 og 3.
Meeeen, tað er uttan iva hjálp at heinta í einum og hvørjum tógv handli.
So er spurningurin bara; Hvørja skal eg kasta uppá fyrst?
Mynd 1 // Mynd 2 // Mynd 3 // Mynd 4


text:
Bergunn Kass: Faklig útbúgving týdningarmikil fyri eldri røktarkrevjandi
LJÓÐBROT: “Vit mugu fáa fleiri at taka útbúgving sum heilsuhjálparar og heilsurøktarar fyri at hava fakliga dugnalig fólk at taka sær av teimum eldru, sum bara gerast alt fleiri. Og tí er neyðugt, at atgongdin til útbúgvingina verður betur, og at hon kann takast, har landfast er.” Tað sigur Bergunn Kass, býráðslimur í Tórshavnar kommunu- umboðandi Framsókn.
Mest lisið í farnu viku
Myndarøð: Tá Hvalbiartunnlin var skotin ígjøgnum
Vespureiðrið (141) - 6. juli 2020
SANDFRAKT OG SUMMARLEGA Í SUÐURGRØNLANDI - primitivar umstøður
FLYTA HEIM EFTIR 12 ÁR Í KRISTNASTOVU
ZACHARIAS HAMMER - úrmælingur farin!
GULL TIL SUSAN OG ØSSUR BERGHAMAR - Kristnastova, hóskandi karmar!
Stórur eftirspurningur at fáa eina av hesum íbúðunum
Petur Hans Dahl. veðurfrøðingur: Veðurvánir fyri hesa vikuna (vika 28 )
MYNDARØÐ: Væl eydna fiskikapping á Eiðisvatni
Tekur landsstýrið ikki Jenis av Rana í álvara?
”Tað gongur nokk….”
Fegnir sjómenn
Hans Joensen selt klædnahandlin
Úr bandasavninum: Samrøða við Osmund Justinussen 3. partur
Ólavsøkan enn einaferð
BÍBLIU- OG TÓNLEIKATÚRUR - tíggjunda bíbliu- tónleikaferðin
Samrøða: Heðin Jákupsson um nýggjan føroyska rættstavara
SandFrakt og summarlega í Suðurgrønlandi
Landsverk vitjaði í Hvalvík
Svimjihøllin í Runavík nærkast
Jenis av Rana klipti snórin
Koronasmittan breiðir seg við fullari ferð
Fleiri ungir línumenn við Havbúgvanum
Skráín hjá IKTUS, sunnudag 7. juli 2020
Samband
Postboks 226
FO-600 Saltangará


text:
Bygdaráði hevur í longri tíð arbeitt við at eini ætlan, um at dagføra spæliplássi við kommunuskrivstovuna, at gera ein nýggjan spælivøll omanfyri kirkjuna, og nýggan spælivøll og spælipláss oman fyri flakavirki í Norðdepli.
Nú eru vit komin so langt, at byrja verður at grava út fyri spæliplássunum í komandi viku. Byrja verður við at grava út í Norðdepli týsdagin 2. juni, síðan oman fyri kirkjuna, og at enda við kommunuskrivstovuna. Hetta hevur við sær, at tað verður nakað av tungari ferðslu í bygdunum komandi 2-3 vikurnar. Vónandi verður hetta ikki til stóran ampa fyri borgarnar. Eg fari hervið at biða tykkum taka atlit til hvønn annan, og hava tol, so leingi arbeiði varir.
Ætlandi verða nýggju spæliplássini sett upp í august, so í summar verður onki spælipláss í Hvannasundi. Møguleiki er tó at nýta leikurnar við Imba, tá stovnurin er stongdur, og vøllin og reiggjurnar við skúlan á Fossanesi.


text:
Áheitan frá Kommunufelagnum á politisku flokkarnar:
Politisku flokkarnir hava lagt sínar valskráir fram. Valevni og áhugabólkar hvør í sínum lag boða eisini frá, hvørji hjartamál teirra eru. Ynskini eru nógv, og lyftini uppaftur fleiri.
Nógv av vallyftunum hava stóra ávirkan á kommunala geiran. Vit kunnu nevna: Skattalættar til láglønt og miðallønt, skattafrítt útgjald úr samhaldsfasta, frádrátt fyri limagjald til yrkisfeløg, ásetan av normeringum á eldra– og dagstovnaøkinum, sama tænastustøði um alt landið, styttri arbeiðsvika, fyrireikingartíð o.s.fr.
Lagt verður upp til, at løgtingið skal regulera kommunal málsøki niður í smálutir, samstundis sum vallyftini, hava stórar fíggjarligar avleiðingar fyri kommunukassarnar.
Kommunurnar eru fyrst og fremst fíggjaðar av persónsskatti. Økjast útreiðslurnar munandi og minkar inntøkugrundarlagið um somu leið, so verður neyðugt at hækka kommunuskattin. Hetta merkir skattahækking til tann einstaka. Tá er ikki nógv vunnið.
Kommunufelagið vil tí heita á politisku flokkarnar og valevni at vísa hesum ans og koma við heildarloysnum, sum taka hædd fyri bæði inntøkum og útreiðslum, heldur enn bert at koma við uppskotum, sum minka um inntøkurnar og økja um útreiðslurnar hjá kommununum. At raðfesta grundarlagið undan kommunukassunum er lítið virðiligt.
Eisini er ynskiligt at flokkarnir greitt melda út, hvussu teir grundleggjandi ynskja, at viðurskiftini millum land og kommunur verða skipað og undir hvørjum fyritreytum kommunurnar í framtíðini skulu reka yvirtikin málsøki.
Kommunufelagið


text:
Vinnuháskúlin hevur nú fingið nýggja heimasíðu, har tú kann melda teg til skeið, síggja hvørji skeið tú er meldaður til og hvørji skeið tú hevur tikið og síggja avrit av certifikatinum.
Yvirlit yvir øll okkara skeið:
Um tú trýstir á “skeið” ovast á síðuni, so kemur tú inn á øll skeið, sum vit kunnu bjóða, her er bert ein grundleggjandi tekstur um skeiðini, ynskir tú at vita meira um skeiðið, trýst á “gula feltið”
og tú kemur inn á skeiðsætlanina fyri hetta skeiðið, her eru allar upplýsingar um skeiðið.
Um tú ynskir at melda teg til skeið:
Fyri at melda seg til skeið, skal tú hava skrásett teg sum brúkara í skipanini, hetta ger tú soleiðis:
Trýst á “innrita” ovast á skerminum, tú kemur inn á nýggjan skerm, trýst so á “skráset teg” so kemur nýggjur skermur, her útfyllir tú øll feltini, tá hetta er liðugt, trýst “skráset” niðast á skerminum.
Nú gongur ein løta og tú er innritaður og kann so fara at tilmelda teg til skeið á skipanini.
Melda til skeið:
Um tú ikki er innritaður, so vel “innrita” ovast á skerminum, skriva tín teldupsot í feltið og títt loyniorð í niðara feltið, trýst “innrita” og tú verður innritaður í skipanina.
Hevur tú gloymt títt loyniorð, so trýst á feltið “Gloymt loyniorð” so fær tú loyniorðið sendandi til tín teldupost, sum tú hevur skrásett í skipanini.
Far inn á skeiðsyvirlitið trýst “skeið” ovast á forsíðuni, vel tað skeiðið, sum tú ynskir, ella skriva ein tekst í leiti feltið t.d. "Eld" og trýst á leita so fær tú øll skeið sum hava við eld at gera,
trýst á “gula feltið” her finnur tú allar upplýsingar um skeiðið.
Trýst “Melda til” aftanfyri tað skeiðið sum tú ynskir at melda til og tú er nú skrásettur á skeiðið.
Tú fær beinanvegin sendandi ein teldupost, sum boðar frá at tú er tilmeldaður til skeið á Vinnuháskúlanum.
Gjaldsháttir:
Vit hava valt at brúka tríggir gjaldsháttir, sum tú kann velja. Tá tú hevur melda teg til skeið, kemur skermur fram sum boðar frá um skeiðið, her skal tú so velja gjaldshátt
Vinarliga les okkara gjaldstreytir, og treytir um avlýsingar o.l. sum er niðast á skerminum.
Við kortið:
Her velur tú at gjalda við kortið, tú skriva upplýsingar í feltið og góðkennir, so verður upphæddin flutt til okkara og tín tilmelding er endaliga góðkend, hetta fær tú teldupost um.
Við netbanka:
Her velur tú skjálvur at gjalda við tínum netbanka, hetta skal verða gjørt innan 4 dagar, annars verður tín tilmelding sktrikað og onnur fáa plássið.
Tá vit hava fingið flyting tína frá netbankanum, senda vit tær eina váttan um, at tilmeldingin er endaliga góðkend.
Arbeiðsgevari er gjaldari:
Vit kunnu senda rokning fyri skeiðið, til virkir – reiðaríð o.l. , men vit senda IKKI rokning til privat:
Tú skal útfylla øll feltini um tín arbeiðsgevara, sum skal gjalda, telduposturin her er telduposturin hjá arbeiðsgevaranum.
Tá tú hevur skrásett og trýst á góðkent, er tilmeldingin skrásett.
Tú fær ein teldupost sendandi, sum boðar frá at tú er meldaður til skeið, men at tilmeldingin ikki er endalig fyrren tín arbeiðsgevari hevur váttað at hann vil gjalda.
Arbeiðsgevari tín fær eisini ein teldupost, har við biðja hann vátta okkum at teir vilja gjalda fyri hetta skeiðið hjá tær og upplýsa okkum hvør rætti gjaldarin er.
Tá vit hava fingið hetta, verður tín tilmelding endaliga góðkend.


text:
Halgidagur
Halgidagur er dagur til almenna gudsdyrkan, ofta til minnis um einhvørja átrúnaðarliga hending. Í kristindóminum er sunnudagur vikuligur halgidagur. Í jødadómi er leygardagurin (sabbat) vikuligur halgidagur. Islam heldur fríggjadagin sum vikuligan halgidag. Afturat vikuligu halgidøgunum hava ymsu átrúnaðirnir fleiri aðrar halgidagar, ið sum oftast eru til minnis um ávísar týðandi hendingar. Í kristindóminum eru jóladagur, páskadagur, Kristi himmalsferðardagur og hvítusunnudagur mest týðandi halgidagarnir.


text:
composer, singer and songwriter
Alheimsgerðin: Hvar eru vit á veg?
by admin on 07 feb, 2014 - 0 comments
Eftir Elin Heinesen Sjónarringurin má gerast breiðari, um Føroyar skulu klára seg á alheims marknaðinum í framtíðini. Visjón 2015 hevur sett ferð á eitt alneyðugt kjak um, hvussu føroyingar skulu síggja seg sjálvar í einum størri perspektivi. Men enn halda nógv fast í avoldaðum ideologiskum ímyndum og brúka – av gomlum vana – mestu orkuna […]
Hej Verden!
Velkommen til WordPress. Dette er dit første indlæg. Du kan rette eller slette det, og derefter er det bare om at begynde at blogge!
Frá veiðusamfelag til vitanarsamfelag I
by admin on 07 sep, 2008 - 0 comments
Eftir Elin Heinesen, stjóra í SamViti Politiska kreppan, vit uppliva í løtuni, er eitt av eyðkennunum fyri búskaparrembingarnar og hugburðsbroytingarnar, sum føroyska samfelagið fer ígjøgnum í hesum tíðum. Umskifti henda altíð við gníggingum millum gamalt og nýtt. Vit eru mitt í einum ættarliðsskifti – og tað gongur ikki altíð fyri seg við mýkindum. Men uppgerðin […]


text:
Bipolar sálarsjúka – manio- depressivitet
Bipolar sálarsjúka vísur seg við millumbilum. Tíðarskeið við maniskum kæti og góðum lag, einari ørgrynnu av hugskotum og orku, og tíðarskeið við djúpum og svárum tunglyndi. Bipolar líðing, ella sjúka – sum í gomlum døgum, hevði heitið: manio-depressiv sjúka, rakar hendan líka nógvar kvinnur sum menn. Sálarsjúkan hjá monnum byrjar ofta við mani og hjá kvinnunum við tunglyndi. Nøkur hava líka nógv av báðum, og onnur antin tunglyndi, ellamani. Í millum ”pendulsveipurnar” eru tíðarskeið har ongin sjúkueyðkenni eru. Tó kunnu nøkur fá, sum frálíður, hava áhaldandi sjúkueyðkenni, har ongantíð slitnar ímillum.Eyðkenni av bipolar’ari sálarsjúkuMani er í stóran mun tað øvuta av tunglyndi. Hevur ein mani, er man t.d
- Glaður og bjartskygdur, kanska eisini yvirkátur
- Ójavnt sintur, gronutur, skjarligur og tykkin
- Ovurvirkin og friðleysur
- Tosar áhaldandi og skjótt
- Nógvar ætlanir og hugskot
- Sjálvshevjandi og almikið sjálvsálit
- Fyrilitsleysur og uttan vanliga dømievni
- Trupult við at hugsavna seg og uttan tørv fyri svøvni.Nøkur av teimum manisku eyðkennunum hava við sær truplan og ábyrgdarleysan atbur, ið ikki hóskar til støðuna, ella til persónin, sum heild ( hetta hevur oftani skuldarkenslu við sær tá ið maniin er av og tunglyndi vísur seg). Sum regul hevur maniski persónurin onga greiða sannkenning av sjúku sínari og ynskir av tí sama ikki hjálp ella viðgerð.Sjúkuumfar eru ymisk í styrki. Í nøkrum føri sæst ógvuslig mani og djúpt tunglyndi (bipolar 1). Onnur kunnu hava djúpt tunglyndi og miðalsvára mani (bipolar 2) Eisini kann tann
Bipolar sálarsjúki, hava mani og tunglyndi um somu tíð. Umframt er tað fyribrigdi cyklotymi, ið vísur seg sum veik, men títt sveiggjan ímillum tunglyndi og mani.Atvoldin til bipolara sálarsjúku.
Bipolar sálarsjúka gongur oftani í arv, og ikki eitt ókent fyribrigdi í nøkrum familjum. Hendan arvagongd ger seg nógv meira galdandi, enn tá ið talan er um vanligt tunglyndi. Fólk við bipolar’ari sálarsjúku, eru serliga viðkvom í mun til sálarliga- og likamliga strongd.So nógv hava bipolar’a sálarsjúkuUmleið 20.000-40.000 fólk verður mett hava bipolar’a sálarsjúku í Danmark. (Í Føroyum svarar hetta til ímillum 200-400 fólk)
Sjúkan byrjar oftast í 20-25 árs aldur, men kann koma fyri longu í 14-15 ára aldur – onkuntíð fyrr. Bipolar sálarsjúka kann viðgerastBipolar sálarsjúka kann viðgerðast – bæði staktilburður og tann ið kemur aftur, serstakliga um ein verður settur í viðgerð so tíðliga sum gjørligt. Bipolar sálarsjúka verður vanliga viðgjørt við heiluvági, men kunnig um sjúkuna og hvussu ein kann fyribyrgja afturstig, er ein tíðandi partur av viðgerðini.Myndil: Vísur hvussu stórur munur er á virkseminum í heilanum, tá ið heilin ávikavist er normal, maniskur og tunglyntur.
Kelda: www.psykiatrifonden.dk.
Umsett: Súsanna Olsen.
Rættlisið: Súsanna W. Poulsen


text:
Sovorðrið sum nógv onnur klára uttan trupuleikar
Sum vaksin kona, havi eg enduliga fingið tær røttu diagnosurnar. Havi alt mítt vaksna lív fingið at vita at eg hevði tunglyndi, fingið heilivág fyri tað, og havi gingið nógv til psykoterapeutar, men uttan at blíva frísk og ordiligar broytingar hava verið. Tí eri eg sera takksom at hava fingið røttu diagnosurnar, og tað vil siga rætta viðgerð á fleiri økjum. Og tað besta av øllum at tann harða, drúgva og intensiva viðgerðin blívur ein frískur av, ella kann mann siga at mann lærir seg at halda symptomini undir kontrol.
Tað er hart at kempa seg ígjøgnum, familjan verður ávirkað og inndrigin (men uttan tey er næstan ómøguligt). Havi mangan ynskt at eg hevði eina likamliga sjúku ístaðin, so tað bleiv meira góðtikið og fólk vístu meira áhuga og forstáðilsi. Eingin sær mína pínu, sum kann verða so sterk at hon er ring at greiða frá, einki sum tey kunnu fyrihalda seg til. Bert viðmerkingar sum ”tú sært ikki sjúk út” ella ”øll hava tað ringt og upp og niður viðhvørt”. Um eg skal gera nógv og verða saman við nógvum ymsum fólkum gjøgnum eina viku, eri eg so troytt likamliga og sálarliga, at tað gongur útyvir meg sjálva og mína familju. Sovorðrið sum nógv onnur klára uttan trupuleikar. So eg má læra at siga nei til summi ting og planleggja betur hvat eg kann og vil. Gerandisdagurin verður eisini ávirkaður økonomiskt. Havi ikki klárað at arbeitt í eitt longri tíðarskeið, men fái onga økonomiska hjálp, og eg helt at øll høvdu rætt til hjálp sum hava brúk fyri tí, men so er tíverri ikki. Vil gjarna skjótt út á arbeiðis marknaðin aftur, men makti ikki alt for nógvar tímar enn, komið kanska ongantíð at klára fulla tíð, men hví skal tað ikki verða pláss fyri mær og mínar líku, úti í samfelagnum eisini? Vónandi fer alt at laga seg og fólk blíva meira opin og vitandi á hesum økinum.